**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Научни изследвания, иновации и дигитализация за интелигентна трансформация“ 2021-2027 г.**

**Процедура чрез директно предоставяне на безвъзмездна финансова помощ BG16RFPR002-1.002 „Финансиране на избрани от Европейската комисия Европейски цифрови иновационни хъбове, отличени с „Печат за високи постижения““**

СЪДЪРЖАНИЕ:

[1. Наименование на програмата: 3](#_Toc157430222)

[2. Наименование на приоритета: 3](#_Toc157430223)

[3. Наименование на процедурата: 3](#_Toc157430224)

[4. Измерения по кодове: 3](#_Toc157430225)

[5. Териториален обхват: 3](#_Toc157430226)

[6. Цели на предоставяната безвъзмездна финансова помощ по процедурата и очаквани резултати: 4](#_Toc157430227)

[7. Индикатори: 6](#_Toc157430228)

[8. Общ размер на безвъзмездната финансова помощ по процедурата и разпределение по региони: 7](#_Toc157430229)

[9. Минимален (ако е приложимо) и максимален размер на безвъзмездната финансова помощ за конкретен проект: 7](#_Toc157430230)

[10. Процент на съфинансиране: 11](#_Toc157430231)

[11. Допустими кандидати: 13](#_Toc157430232)

[12. Допустими партньори (ако е приложимо): 15](#_Toc157430233)

[12.1. Допустими партньори: 15](#_Toc157430234)

[12.2. Допустими асоциирани партньори: 15](#_Toc157430235)

[12.3. Критерии за недопустимост на кандидатите и партньорите 16](#_Toc157430236)

[13. Дейности, допустими за финансиране: 18](#_Toc157430237)

[13.1. Допустими дейности 18](#_Toc157430238)

[13.2. Недопустими дейности 20](#_Toc157430239)

[14. Категории разходи, допустими за финансиране: 21](#_Toc157430240)

[14.1. Условия за допустимост на разходите 22](#_Toc157430241)

[14.2. Допустими разходи 23](#_Toc157430242)

[14.3. Недопустими разходи 27](#_Toc157430243)

[15. Допустими целеви групи (ако е приложимо): 27](#_Toc157430244)

[16. Приложим режим на минимални/държавни помощи: 27](#_Toc157430245)

[17. Хоризонтални политики: 34](#_Toc157430246)

[18. Продължителност на процедурата: 35](#_Toc157430247)

[19. Ред за оценяване на проектните предложения: 35](#_Toc157430248)

[20. Критерии и методика за оценка на проектните предложения: 36](#_Toc157430249)

[21. Начин на подаване на проектните предложения/концепциите за проектни предложения: 37](#_Toc157430250)

[22. Списък на документите, които се подават на етап кандидатстване: 39](#_Toc157430251)

[23. Краен срок за подаване на проектните предложения: 42](#_Toc157430252)

[24. Адрес за подаване на проектните предложения/концепциите за проектни предложения: 43](#_Toc157430253)

[25. Допълнителна информация 43](#_Toc157430254)

[26. Приложения към Условията за кандидатстване: 44](#_Toc157430255)

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета:

**Приоритет 1** „Устойчиво развитие на българската научно-изследователска и иновационна екосистема“

**Приоритетно направление 4** „Синергия с програми „Хоризонт Европа“ и „Цифрова Европа““

**Специфична цел: RSO1.1.** Развитие и засилване на капацитета за научни изследвания и иновации и на внедряването на модерни технологии (ЕФРР)

## 3. Наименование на процедурата:

„Финансиране на избрани от Европейската комисия Европейски цифрови иновационни хъбове, отличени с „Печат за високи постижения“

## 4. Измерения по кодове:

**Измерение 1 – Област на интервенция:**

**013** Цифровизация на МСП (включително електронна търговия, електронен бизнес и бизнес процеси в мрежа, центрове за цифрови иновации, „живи лаборатории“, интернет предприемачи и нови ИКТ предприятия, B2B)

**Измерение 2 — Форма на финансиране**

1. Безвъзмездни средства

**Измерение 3 — Териториален механизъм за изпълнение и териториална насоченост**

33. Друг подходи — Без целеви територии

**Измерение 6 - Допълнителни тематични области във връзка с ЕСФ+:**

**09** Не се прилага.

**Измерение 7 - Равенство между половете във връзка с ЕСФ+\*, ЕФРР, КФ и ФСП**

**03** Полово неутрално.

## 5. Териториален обхват:

**Териториален обхват на Европейските цифрови иновационни хъбове (ЕЦИХ), отличени с „Печат за високи постижения“ от Европейската комисия (ЕК):**

* Хъб за дигитална трансформация на комуналните услуги (UDIH 4 EU) – Южен централен регион;
* Регионален иновационен център „Амбициозно Габрово“ (ADi4SMEs) – Северен централен регион;
* Сдружение „Регионален център за дигитални решения и иновации НКИЗ“ (RCDSI NCIZ) – Югозападен регион;
* Регионален иновационен център „Иновационни биотехнологии, био-ресурси и продукти от следващо поколение“ СНЦ ЧП (Next-Gen-BioTechEDIH) – Южен централен регион;
* Европейски цифров иновационен хъб за големи данни, високоскоростни изчисления и изкуствен интелект (InnovationAmp) – Югозападен регион;
* Дигитален иновационен хъб „Механика“ (MECH-E-DIH) – Южен централен регион;
* „Югоизточен дигитален иновационен хъб“ (EDIH DIGIHUB) Югоизточен регион;
* Дигитален иновационен хъб северозапад, Аутомотив клъстер България (EDIH-NWACB) – Северозападен регион.

Дейностите по настоящата процедура следва да бъдат изпълнени на територията на Република България. Част от дейностите може да се изпълняват извън територията на България, включително извън територията на Съюза, при условие че допринасят за целите на процедурата и заложените дейности.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на настоящата процедура е да се осигури финансиране на Европейски цифрови иновационни хъбове (ЕЦИХ), отличени с „Печат за високи постижения“ за изграждане на национална мрежа от ЕЦИХ за предоставяне на услуги в областта на дигиталните и зелените технологии за микро, малки и средни предприятия, малки дружества със средна пазарна капитализация и за публични организации за техните неикономически дейности.

Чрез изпълнението на процедурата ще се постигне обвързване и координиран подход на работата на цифровите и иновационните хъбове с други проекти по програма „Цифрова Европа“ (ПЦЕ), които са насочени към изграждане на капацитет в областта на високопроизводителните изчислителни технологии, изкуствения интелект, киберсигурност и доверие, задълбочени цифрови умения и внедряване и използване по най-добрия начин на цифровия капацитет и оперативна съвместимост.

**Настоящата процедура е предвидена като операция от стратегическо значение за ПНИИДИТ.**

Европейският цифров иновационен хъб (ЕЦИХ) е единичен субект или координирана група от субекти с допълващи се експертни познания, които имат за цел подкрепа на цифровата трансформация на (1) МСП, (2) малки дружества със средна пазарна капитализация (Small Mid-Caps) и (3) организации от публичния сектор за техните неикономически дейности.

ЕЦИХ е правен субект по смисъла на чл.2 (5) на Регламент № 694/2021 за създаване на програмата „Цифрова Европа“ и е избран в съответствие с чл.16, пар.6 от същия Регламент, за да изпълнява дейностите в рамките на ПЦЕ, като предоставя пряко или гарантира достъп до технологични експертни знания и експериментални съоръжения, като например оборудване и софтуерни инструменти, за да се позволи цифровата трансформация на промишлеността, както и за да улеснява достъпа до финансиране и е отворен за предприятията с всякаква форма и мащаби, по-специално за микро, малки и средни предприятия и за публични организации.

В рамките на процедурата са допустими и големи предприятия[[1]](#footnote-1) при определени условия.

**Всеки ЕЦИХ:**

- действа като точка за достъп до европейската мрежа от ЕЦИХ, като помага на местните компании и/или публични участници да получат подкрепа от други хъбове, в случай че необходимите услуги са извън тяхната компетентност, като гарантира, че всяка заинтересована страна получава необходимата подкрепа;

- подкрепя компании и публични участници от други региони и държави, представени от други ЕЦИХ, които се нуждаят от техния опит;

- предоставя услуги въз основа на специфичен фокус и експертиза, които да подпомогнат заинтересованите страни от частния бизнес и обществения сектор за тяхната цифрова и зелена трансформация;

- предоставя специализирани иновационни услуги като тестване преди инвестиране, обучение и развитие на умения, подкрепа за намиране на инвестиции, работа в мрежа и достъп до иновационни екосистеми в полза на МСП и малки дружества със средна пазарна капитализация.

ЕЦИХ следва да предоставят пълния набор от услуги, включително необходимата инфраструктура, в конкретната географска област, покривайки нуждите на местните МСП, малки дружества със средна пазарна капитализация и организации от публичния сектор за техните неикономически дейности по отношение на цифровата им трансформация.

ЕЦИХ могат да предоставят услуги на МСП от всички страни-членки на ЕС.

ЕЦИХ могат да подпомагат ЕК, както и националните и регионалните власти при прилагането на специфични секторни политики, политики за МСП и политики за електронно управление. ЕЦИХ могат да бъдат консултирани относно политики, свързани с техния сектор на компетентност, и биха могли да участват в конкретни действия.

**ЕЦИХ развиват капацитет в следните специфични области: 1. Високопроизводителни изчислителни технологии, 2. Изкуствен интелект, 3. Киберсигурност и доверие, 4. Задълбочени цифрови умения и 5. Внедряване и използване по най-добрия начин на цифровия капацитет и оперативна съвместимост.**

## 7. Индикатори:

За доказване/измерване степента на постигане на съответната специфична цел и ефекта от изпълнените дейности/мерки, предвидени за подкрепа по линия на приоритет 1 „Устойчиво развитие на българската научно-изследователска и иновационна екосистема“ на програмата, по настоящата процедура са заложени следните индикатори за измерване на степента на постигане на резултатите:

**Задължителни индикатори по процедурата, които са свързани с постигането на целите на ПНИИДИТ:**

- **RCO10 Предприятия, които си сътрудничат с научноизследователски организации**

Индикаторът измерва броя на предприятията, които имат активно сътрудничество в рамките на научноизследователски проект с научна организация. Сътрудничеството може да е ново или съществуващо и следва да продължава най-малко до приключване на подпомагания проект. Индикаторът е приложим, когато в ЕЦИХ има научноизследователска организация. Целевата стойност на този индикатор измерва броя на предприятията, с които висше училище и/или научната организация си сътрудничи в рамките на хъба.

- **SR 9 Подкрепени МСП от мрежата ЕЦИХ;**

Индикаторът измерва броя на микро, малките и средни предприятия, които са получили услуги от съответния хъб. Независимо от броя услуги, които ЕЦИХ предоставя на едно и също предприятие, то се отчита като едно подкрепено МСП, а не като брой услуги предоставяни на едно МСП.

**Допълнителни индикатори, съобразно заложените в проектното предложение, отличено с „Печат за високи постижения“ по процедура DIGITAL-2021-EDIH-01 по програма „Цифрова Европа“:**

- Брой на бизнеси и на публични организации, които са използвали услугите на ЕЦИХ, в т.ч. по сектори, категории, локация, тип на подкрепата и др.;

- Осигурен достъп до финансиране за МСП, включително микро-предприятия и предприятия със средна пазарна капитализация като сума на допълнително привлечени инвестиции чрез различни финансови инструменти;

- Брой проведени събития от ЕЦИХ;

- Брой на сътрудничества и взаимодействия между ЕЦИХ в съответния регион и организации от други региони/държави в европейски план, в т.ч. и съвместни дейности и споделени ресурси с други ЕЦИХ.

- Други, в случай, че са посочени като индикатори в проекта, отличен с „Печат за високи постижения“ по процедура DIGITAL-2021-EDIH-01 по програма „Цифрова Европа“.

Към допълнителните индикатори следва да се отчитат и големите предприятия, получили услуги от ЕЦИХ.

Кандидатът трябва задължително да включи в т. „Индикатори“ от Формуляра за кандидатстване задължителните за процедурата индикатори.

За индикаторите, посочени в проекта, отличен с „Печат за високи постижения“ се избират приложимите индикатори и се посочват целевите им стойности.

ЕЦИХ могат да включват и отчитат и индикатори, различни от индикаторите по ПЦЕ и ПНИИДИТ, но не са описани в Условията за кандидатстване, като ги посочат в т. „План за изпълнение/дейности по проекта“ за всяка дейност в раздел „Очаквани резултати“ от Формуляра за кандидатстване.

## 8. Общ размер на безвъзмездната финансова помощ по процедурата и разпределение по региони:

Общият размер на безвъзмездната финансова помощ по процедурата е следният:

|  |  |  |
| --- | --- | --- |
| **Общ размер на безвъзмездната финансова помощ** | **Съфинансиране от Европейския фонд за регионално развитие** | **Национално съфинансиране** |
| **51 838 742,50 лева**  (26 504 728,17 евро),  от които за: | **41 726 179,76 лева**  (21 334 256,95 евро) | **10 112 562,74 лева**  (5 170 471,22 ‬ евро) |
| По-слабо развити региони[[2]](#footnote-2)  **36 260 400,08 лева**  (18 539 648,17 евро) | **30 821 340,07 лева**  (15 758 700,95 евро) | **5 439 060,01 лева**  (2 780 947,22 евро) |
| Региони в преход[[3]](#footnote-3) (ЮЗР)  **15 578 342,42 лева** (7 965 080,00 евро) | **10 904 839,69 лева** (5 575 556,00 евро) | **4 673 502,73 лева** (2 389 524,00 евро) |

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура чрез директно предоставяне на безвъзмездна финансова помощ, няма изискване за **минимален размер** на безвъзмездната финансова помощ, който да бъде заявен от допустимите кандидати.

Максимално допустимият размер на безвъзмездна финансова помощ по всеки един от проектите по настоящата процедура е до размера, посочен в следващата таблица:

|  |  |  |  |
| --- | --- | --- | --- |
| **Акроним на проекта** | **ЕФРР** | **Национален бюджет** | **Общо** |
| UDIH 4 EU | **4 952 712,58 лв.** | **874 008,10 лв.** | **5 826 720,68 лв.** |
| 2 532 281,73 € | 446 873,25 € | 2 979 154,98 € |
| ADi4SMEs | **5 012 788,94 лв.** | **884 609,81 лв.** | **5 897 398,75 лв.** |
| 2 562 998,29 € | 452 293,81 € | 3 015 292,10 € |
| RCDSI NCIZ | **4 226 284,59 лв.** | **1 811 264,83 лв.** | **6 037 549,42 лв.** |
| 2 160 865,00 € | 926 085,00 € | 3 086 950,00 € |
| Next-Gen-BIoTechEDIH | **5 028 620,50 лв.** | **887 403,62 лв.** | **5 916 024,12 лв.** |
| 2 571 092,84 € | 453 722,26 € | 3 024 815,10 € |
| InnovationAmp | **6 678 555,10 лв.** | **2 862 237,90 лв.** | **9 540 793,00 лв.** |
| 3 414 691,00 € | 1 463 439,00 € | 4 878 130,00 € |
| MECH-E-DIH | **7 393 295,79 лв.** | **1 304 699,26 лв.** | **8 697 995,05 лв.** |
| 3 780 132,11 € | 667 082,14 € | 4 447 214,25 € |
| EDIH DIGIHUB | **5 149 225,00 лв.** | **908 686,76 лв.** | **6 057 911,76 лв.** |
| 2 632 756,94 € | 464 604,16 € | 3 097 361,10 € |
| EDIH-NWACB | **3 284 697,26 лв.** | **579 652,46 лв.** | **3 864 349,72 лв.** |
| 1 679 439,04 € | 296 371,60 € | 1 975 810,64 € |

В рамките на горните максимално допустими размери са налице следните възможности за избор на режим на държавна помощ:

**I. Режим на „непомощ“, държавна и минимална помощ.**

При този режим Европейският цифров иновационен хъб (ЕЦИХ) трябва да проверява на предварителен етап, преди предоставяне на услуги (1) МСП, (2) малки дружества със средна пазарна капитализация (Small Mid-Caps) следващи от правилата за държавни помощи и (3) организации от публичния сектор за тяхната неикономическа дейност, като съобразно получателят на услуга са приложими под-точки от 1) до 4) включително:

**1)** **Максимален размер на помощта при предоставяне на услуги от ЕЦИХ на МСП и приложим режим на групово освобождаване в съответствие с чл. 28 „Помощ за иновационни дейности на МСП“ от Регламент (ЕС) № 651/2014,[[4]](#footnote-4)** до левовата равностойност на 220 000 евро за периода от 3 (три) години**:**

**ВАЖНО:** Ограниченията по т.1) са приложими за всяко МСП, получило услуги от ЕЦИХ. Конкретно МСП може да бъде одобрено и да получи помощ само под формата на консултантски услуги в областта на иновациите и услуги в подкрепа на иновациите.

Помощта за предприятията ще бъде с интензитет до 100% от допустимите разходи при условие, че общият размер на помощта не надхвърля левовата равностойност на 220 000 евро за предприятие за период от 3 години.

Проверката за съответствие с максимално допустимия размер на помощта се извършва от ЕЦИХ за всяко МСП при вземане предвид на общия размер на държавната помощ и/или минималната помощ, получена във връзка със същите установими допустими разходи, които се припокриват частично или напълно с разходите за предоставяната услуга.

**ВАЖНО:** Във връзка с изискването на чл. 1, пар. 2, буква „а“ от Регламент (ЕС) № 651/2014, средният годишен бюджет по процедурата за държавната помощ на държава членка няма да надхвърли 200 милиона евро.

**2)** **Максимален размер на помощта при приложим режим „de minimis“ съгласно Регламент (ЕС) № 2023/2831 –** левовата равностойност на 300 000 евро в случай на едно и също предприятие, за период от три предходни години.

**ВАЖНО:** Ограниченията по т.2) са приложими за услуги, предоставяни от ЕЦИХ към малки дружества със средна пазарна капитализация (Small Mid-Caps) и за големи предприятия.

**ВАЖНО**: Възможни следните варианти на подкрепа на предприятия, които не са МСП като се отчита кумулативно режима на помощ и типа на предоставяните от ЕЦИХ услуги:

- за малки дружества със средна пазарна капитализация при условията на минимална помощ за всички видове иновационни услуги, които се предоставят от ЕЦИХ;

- за големи предприятия при режим „минимална помощ“ САМО в обхвата, предоставян от ЕФРР, съгласно чл. 5, пар. 3 Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд. Допустимо е със средства от ЕФРР да се подкрепят и дейности в областта на обучението, ученето през целия живот, преквалификацията и образованието.

Максималният размер на помощта по режим de minimis, за която предприятията заявяват услуги от ЕЦИХ, заедно с другите получени минимални помощи от кандидата-заявител, не може да надхвърля левовата равностойност на 300 000 евро в случай на едно и също предприятие, за период от три предходни години. Срокът от 3 години, който се взема предвид съгласно Регламент (ЕС) 2023/2831, следва да се оценява периодично. За всяко ново предоставяне на помощ de minimis трябва да се вземе предвид общият размер на помощта de minimis, предоставена през предходните 3 години.

Праговете, посочени в т. 1) и т. 2) не могат да бъдат заобикаляни чрез изкуствено разделяне на проекти със сходни характеристики и бенефициенти.

**ВАЖНО:** Управляващият орган на ПНИИДИТ извършва контрол по отношение на определените от ЕЦИХ предприятия, които да получат услуги по настоящата процедура за предоставяне на безвъзмездна финансова помощ, и на извършената документална проверка на декларираните данни от ползвателите на услугата. При установена недопустимост на предприятията, свързани с режима на държавни/минимални помощи, разходите на ЕЦИХ за предоставените услуги не подлежат на възстановяване от УО на ПНИИДИТ.

**3) ЕЦИХ предоставя услуги за неикономическите дейности на публични организации съобразно своите дейности по проекта. Тези услуги се отпускат в режим „не-помощ“. Когато една публична организация извършва икономически и неикономически дейности, то следва да има ясно разграничение между тях.**

**4) Помощи за иновационни клъстери, съгласно чл. 27 от Регламент (ЕС) № 651/2014, приложима за помощ, която ЕЦИХ не е успял да прехвърли към МСП, предприятия със средна пазарна капитализация и големи предприятия в съответствие с горепосочените два режима на помощ (по т. 1 и т. 2), и която е приложима към етапа на изпълнение на проекта.**

ЕЦИХ отговаря на определението за иновационен клъстер съгласно определението на чл. 2, ал. 92 от Регламент (ЕС) № 651/2014[[5]](#footnote-5).

Максимално допустимият размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 10 млн. евро за иновационен клъстер. Предвид спецификата на процедурата на ЕЦИХ и необходимостта цялата помощ да бъде прехвърлена под формата на услуги към предприятия и публични организации, държавната помощ за иновационен клъстер (ЕЦИХ) по чл. 27 от Регламента е ограничен до максимален размер на помощта от 430 282 лева (220 000 евро).

**II. Режим на държавна помощ по чл. 27 „Помощи за иновационни клъстери“ от ОРГО.**

**5) Помощи за иновационни клъстери чл. 27 от Регламент (ЕС) № 651/2014 за ЕЦИХ (приложим на етапа на кандидатстване)**

ЕЦИХ отговаря на определението за иновационен клъстер съгласно определението на чл. 2, ал. 92 от Регламент (ЕС) № 651/2014[[6]](#footnote-6).

Максимално допустимият размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 10 млн. евро за иновационен клъстер (ЕЦИХ).

**Допустими са инвестиционни помощи**, които могат да бъдат предоставяни за изграждането или модернизирането на иновационни клъстери. Допустими са разходи за инвестиционна помощ, които включват инвестиционните разходи в материални и нематериални активи.

**Интензитетът на помощта на инвестиционните помощи не надхвърля 50 % от допустимите разходи. Интензитетът на помощта може да бъде увеличен с 15 процентни пункта за иновационни клъстери, разположени в подпомагани региони, които отговарят на условията по член 107, параграф 3, буква а) от Договора (приложимо за ЕЦИХ с териториален обхват от По-слабо развити региони.**

**Допустима е оперативна помощ**, която се предоставя за експлоатация на иновационни клъстери. Допустимите разходи на оперативните помощи за иновационни клъстери включват разходите за персонал и административните разходи (включително режийните разходи), свързани със:

а) стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса;

б) маркетинг на клъстера с цел увеличаване на участието на нови предприятия или организации и повишаване на неговата видимост;

в) управление на съоръженията на клъстера; организиране на програми за обучение, семинари и конференции в подкрепа на споделянето на знания, работата в мрежа и транснационалното сътрудничество.

**Интензитетът на помощта на допустимата оперативна помощ не надхвърля 50 % от общите допустими разходи през периода, за който е предоставена помощта, т.е. за периода на изпълнение на проекта.**

Инвестиционна помощ може да се предоставя на собственика на иновационния клъстер. Оперативна помощ може да се предоставя на оператора на иновационния клъстер. В случай че операторът не е собственик, операторът може или да има юридическа правосубектност, или да представлява обединение на предприятия без правосубектност. Във всички случаи във всяко предприятие трябва да се води отделно счетоводно отчитане на разходите и приходите за всяка дейност (притежаване, експлоатация и използване на клъстер) в съответствие с приложимите счетоводни стандарти.

Достъпът до помещенията, съоръженията и дейностите на клъстера е отворен за няколко ползватели и се предоставя на прозрачна и недискриминационна основа. Предприятия, които са финансирали поне 10 % от инвестиционните разходи на иновационния клъстер, могат да получат преференциален достъп при по-изгодни условия. За да бъде избегната свръхкомпенсация, този достъп е пропорционален на приноса на предприятието към инвестиционните разходи и условията се оповестяват публично.

Таксите за ползване на съоръженията на клъстера и за участие в неговите дейности трябва да съответстват на пазарната цена или да отразяват действителните разходи, включително разумен марж.

## 10. Процент на съфинансиране:

При кандидатстване ЕЦИХ може да избере вариант: I. Режим на „непомощ“ държавна или минимална помощ или вариант II. Режим на държавна помощ по чл. 27 „Помощи за иновационни клъстери“ от Регламент (ЕС) № 651/2014 (при кандидатстване), като съобразно направения избор се прилага следния интензитет на помощта:

1. При избран вариант **I. Режим на „непомощ“ държавна или минимална помощ**, интензитетът на безвъзмездната финансова помощ е 100% от Програма „Научни изследвания, иновации и дигитализация за интелигентна трансформация“ 2021-2027 и по настоящата процедура не се изисква съфинансиране от страна на кандидатите и партньорите;

2. При избран вариант **II. Режим на държавна помощ по чл. 27 от ОРГО** интензитетът на помощта за иновационен клъстер по чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване) не може да надхвърля следния интензитет през периода, за който е предоставена помощта:

|  |  |
| --- | --- |
| **Интензитет на инвестиционната помощ при избран II. Режим на държавна помощ по чл. 27 „Помощи за иновационни клъстери“ (приложим на етап кандидатстване)** | |
| **55%**  от допустимите разходи за ДМА и ДНА на инвестиционните помощи за иновационен клъстер установен в Регион „В преход“ – Югозападен регион. | **65%**  от допустимите разходи за ДМА и ДНА на инвестиционните помощи за иновационен клъстер установен в „По-слабо развити региони“ – Северозападен, Северен централен, Североизточен, Южен централен и Югоизточен региони. |
| **Интензитет на оперативна помощ при избран II. Режим на държавна помощ по чл. 27 „Помощи за иновационни клъстери“ (приложим на етап кандидатстване)** | |
| **50%**  от допустимите разходи за оперативните помощи за иновационен клъстер установен в Регион „В преход“ – Югозападен регион. | **50%**  от допустимите разходи за оперативните помощи за иновационен клъстер установен в „По-слабо развити региони“ – Северозападен, Северен централен, Североизточен, Южен централен и Югоизточен региони. |

ЕЦИХ с териториален обхват от „По-слабо развити региони“ може да стане получател на помощ по чл. 27 от ОРГО „Помощ за регионални клъстери“ (приложимo на етапа на кандидатстване) и да получи до 65% безвъзмездна финансова помощ за инвестиционните помощи и до 50% безвъзмездна финансова помощ за оперативните помощи, като останалите средства осигури чрез собствен ресурс в т.ч. и чрез частично платими услуги от страна на ползвателите на услуги.

ЕЦИХ с териториален обхват от Регион „В преход“ може да стане получател на помощ по чл. 27 „Помощ за регионални клъстери“ от ОРГО (приложимo на етапа на кандидатстване) и да получи до 55% безвъзмездна финансова помощ за инвестиционните помощи и до 50% безвъзмездна финансова помощ за оперативните помощи, като останалите средства осигури чрез собствен ресурс в т.ч. и чрез частично платими услуги от страна на ползвателите на услуги. В този случай УО на ПНИИДИТ няма да изисква информация по категория и локация на предприятията.

В т. „Допълнителна информация, необходима за оценка на проектното предложение“, поле „Избран режим на помощ“ от Формуляра за кандидатстване, кандидатът следва да предостави информация за избрания от него режим на помощ от следните две възможности: I. Режим на „непомощ“ държавна или минимална помощ или II. Режим на държавна помощ по чл. 27 „Помощи за иновационни клъстери“ от Регламент (ЕС) 651/2014.

В случай на избран вариант II. Режим на държавна помощ по чл. 27 от Регламент (ЕС) 651/2014 (при кандидатстване), кандидатът следва да опише концепцията си за изпълнението условията по чл.27, ал. 3, а именно „Достъпът до помещенията, съоръженията и дейностите на клъстера е отворен за няколко ползватели и се предоставя на прозрачна и недискриминационна основа. Предприятия, които са финансирали поне 10 % от инвестиционните разходи на иновационния клъстер, могат да получат преференциален достъп при по-изгодни условия. За да бъде избегната свръхкомпенсация, този достъп е пропорционален на приноса на предприятието към инвестиционните разходи и условията се оповестяват публично“.

## 11. Допустими кандидати:

**Допустими кандидати са координаторите на проектите, преминали праговете на оценка по процедура DIGITAL-2021-EDIH-01 на ПЦЕ и получили „Печат за високи постижения“. Координаторите са конкретни бенефициенти по настоящата процедура за директно предоставяне на безвъзмездна финансова помощ по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ), както следва:**

* Хъб за дигитална трансформация на дигиталните услуги с координатор и Конкретен бенефициент по настоящата процедура: „Кюбико“ ООД (project acronym: UDIH 4 EU);
* Регионален иновационен център „Амбициозно Габрово“ с координатор и Конкретен бенефициент по настоящата процедура: Регионален иновационен център „Амбициозно Габрово“ (project acronym: ADiSMEs);
* Сдружение „Център за дигитални решения и иновации НКИЗ“ ЕАД с координатор и Конкретен бенефициент по настоящата процедура: „Национална компания индустриални зони“ ЕАД (project acronym: RCDSI NCIZ);
* Регионален иновационен център „Иновационни биотехнологии, био-ресурси и продукти от следващо поколения“ СНЦ ЧП с координатор и Конкретен бенефициент по настоящата процедура: „Делегейт“ ООД (project acronym: Next-Gen-Bio TechEDIH);
* Европейски цифров иновационен хъб за големи данни, високоскоростни изчисления и изкуствен интелект с координатор и Конкретен бенефициент по настоящата процедура: Европейски цифров иновационен хъб за големи данни, високоскоростни изчисления и изкуствен интелект (project acronym: InnovationAmp);
* Дигитален иновационен хъб „Механика“ с координатор и Конкретен бенефициент по настоящата процедура: „Ингилиз Груп“ ЕООД (project acronym: MECH-E-DIH);
* Югоизточен дигитален иновационен хъб с координатор и Конкретен бенефициент по настоящата процедура: Югоизточен дигитален иновационен хъб (project acronym: EDIH DIGIHUB);
* Дигитален иновационен хъб северозапад, Аутомотив клъстер България с координатор и Конкретен бенефициент по настоящата процедура: сдружение „Аутомотив клъстер България“ (project acronym: EDIH-NWACB).

За да бъдат допустими, кандидатите (конкретни бенефициенти) трябва:

- да са юридически лица (публични или частни органи);

- да са установени на територията на България;

- да са посочени за координатори на проект, който е отличен с „Печат за високи постижения“ по процедура DIGITAL-2021-EDIH-01 на ПЦЕ;

- да отговарят на изискванията за предоставяне на държавни помощи, в съответствие с Регламент (ЕС) № 651/2014, посочени в т. 16 „Приложим режим на държавни помощи“ от Условията за кандидатстване, раздел II по отношение предоставянето на държавна помощ по чл. 27 „Помощи за иновационни клъстери“ от Регламент (ЕС) за координатор ЕЦИХ, ако е приложимо.

**Финансов капацитет**

Финансовият капацитет по настоящата процедура се оценява съвкупно на база на данните за общия оборот за кандидата и партньорите с натрупване за последната приключила финансова година към датата на кандидатстване.

В т. „Допълнителна информация, необходима за оценка на проектното предложение“, поле „Финансов капацитет от Формуляра за кандидатстване, кандидатът следва да предостави информация за него и партньорите относно наличието на финансов капацитет. Финансовият капацитет се оценява въз основа на следните изискуеми Счетоводни документи за последната приключила финансова година:

* За юридически лица, регистрирани по Търговския закон – Отчет за приходите и разходите за 2022 г., стойността по ред „Нетни приходи от продажби“ от приходната част на отчета (код на реда 15100, колона 1).
* За Юридически лица с нестопанска цел (ЮЛНЦ) – Отчет за приходи и разходи (ОПР), баланс, отчет за нестопанската и отчет за стопанската дейност, отразени в годишен отчет за дейността (ГОД).
* За бюджетни организации – отчети за касовото изпълнение на бюджета или друг приложим счетоводен документ, съдържащ отчет за изпълнението на бюджета на съответната организация.

**Счита се, че кандидатът/партньора/ите кумулативно разполагат с необходимия финансов капацитет, в случай че общият им оборот с натрупване през последната приключила финансова година е поне 30 % от искания размер на БФП по настоящата процедура.**

За целите на настоящата процедура по отношение на понятието „общ оборот“ за юридически лица, регистрирани по Търговския закон се прилагат разпоредбите на §1, т.11 от Допълнителните разпоредби от Закона за счетоводството, съгласно който "Нетни приходи от продажби" *са сумите от продажба на продукция, стоки и услуги, намалени с търговските отстъпки, данъка върху добавената стойност и други данъци, пряко свързани с приходите*“.

Под „общ оборот с натрупване“ за кандидат (координатор) и партньор – ЮЛНЦ следва да се разбира годишен оборот на юридическото лице за последната приключила финансова година заедно/съвкупно за стопанската и нестопанската дейности.

Под „общ оборот с натрупване“ за кандидат (координатор) и партньор/и – бюджетни организации следва да се разбира годишното изпълнение на бюджета за организацията, включително и финансирания по проекти извън бюджета за последната приключила финансова година (раздел „Приходи, помощи и дарения“ от Сборен отчет за касовото изпълнение на организацията).

Общият оборот съвкупно на кандидата (координатор) и всички партньори е сумата от годишните обороти с натрупване за последната приключила финансова година (към датата на кандидатстване) на всеки от тях. Когато общият оборот съвкупно на кандидата (координатора) и партньора/ите с натрупване за последната приключила финансова година е по-голям или равен на 30 % от исканата БФП се счита, че кандидатът и партньорът/ите имат финансов капацитет по настоящата процедура.

В случай че исканите документи, заверени по реда на Закона за счетоводство, са публично достъпни, кандидатът посочва източниците им на информация (линк към източника, в който документът е наличен) за целите на оценката на финансовия капацитет в допълнително поле в т. „Допълнителна информация, необходима за оценка на проектното предложение“, поле „Финансов капацитет“ от Формуляра за кандидатстване. В случай, че исканите документи от кандидата и партньора/ите са налични в МОНИТОРСТАТ на Националния статистически институт, същите се проверяват по служебен път, ако е осигурена възможност за това. При липса на възможност за служебна проверка документите се представят от кандидата към проектното предложение.

**Административен капацитет**

Екипът за организация и управление на проекта трябва да бъде съобразен със спецификата и обема на предвидените дейности. Административният капацитет е оценен в рамките на проведената оценка от ЕК на проекта, отличен с „Печат за високи постижения“ по процедура DIGITAL-2021-EDIH-01 по програма „Цифрова Европа“, въз основа на представения екип по проекта, включително оперативни ресурси.

В т. "Екип" от Формуляра за кандидатстване всеки конкретен бенефициент следва да попълни информация относно членовете на екипа, така както са определени и посочени в проекта, който е отличен с „Печат за високи постижения“.

## 12. Допустими партньори (ако е приложимо):

## 12.1. Допустими партньори:

За да бъдат допустими, партньорът/ите трябва:

- да са посочени в проектното предложение, което е отличено с „Печат за високи постижения“ по процедура DIGITAL-2021-EDIH-01 на ПЦЕ.

- да отговарят на изискванията за предоставяне на държавни помощи, в съответствие с Регламент (ЕС) № 651/2014, посочени в т. 16 „Приложим режим на минимални/държавни помощи“ от Условията за кандидатстване, раздел II по отношение предоставянето на държавна помощ по чл. 27 „Помощи за иновационни клъстери“ от Регламент (ЕС) за партньор ЕЦИХ, ако е приложимо.

Кандидатът и партньорът/ите на етап кандидатстване следва да представят сключено Споразумение за партньорство (Приложение 5) по ПНИИДИТ, с което партньорите оправомощават координатора да подпише договора за финансиране с Управляващия орган от тяхно име.

Във връзка с разпределение на отговорностите при предоставянето на услуги от ЕЦИХ на предприятия и публични организации, на етап кандидатстване Кандидатът (Координатор) и всички партньори в проектното предложение, отличено с „Печат за високи постижения“ по процедура DIGITAL-2021-EDIH-01 на ПЦЕ, вкл. асоциираните партньори, може да представят Споразумение за разпределение на задачите между партньорите в ЕЦИХ– Приложение 5.1., с което да се гарантира изпълнението на дейностите по проекта.

## 12.2. Допустими асоциирани партньори:

Допустими асоциирани партньори по настоящата процедура са посочените като асоцииран/и партньор/и в проектното предложение, което е отличено с „Печат за високи постижения“ по процедура DIGITAL-2021-EDIH-01 на ПЦЕ.

Същите следва да бъдат посочени във Формуляра за кандидатстване по ПНИИДИТ в ИСУН и да представят Декларация на асоциирания партньор (Приложение 4 към Условията за кандидатстване), попълнена и подписана от лице с право да го представлява.

## 12.3. Критерии за недопустимост на кандидатите и партньорите

Не са допустими кандидати/партньори/асоциирани партньори, които не са посочени като такива в проект, отличен с „Печат за високи постижения“.

**Не са допустими кандидати и партньори:**

- Физически лица с изключение на самонаетите лица, т.е. едноличните търговци, когато нямат правосубектност, отделна от тази на физическото лице;

- Международни организации, освен ако не са международни организации от европейски интерес по смисъла на член 2 от Регламента за ПЦЕ (т.е. международни организации, мнозинството от чиито членове са държави-членки или чиито седалища са в държава-членка);

- Субекти без юридическа правосубектност (Субекти, които нямат юридическа правосубектност съгласно тяхното национално законодателство, могат да участват по изключение, при условие че техните представители имат капацитета да поемат правни задължения от тяхно име и предлагат гаранции за защита на финансовите интереси на ЕС, еквивалентни на предлаганите от юридическите лица;

- Органи на ЕС – органите на ЕС (с изключение на Съвместния изследователски център на ЕК) НЕ могат да бъдат част от консорциума;

- Асоциации и групи по интереси — образувания, съставени от членове, могат да участват като „единствени бенефициенти“ или „бенефициенти без правосубектност“. Ако действието ще бъде изпълнено от членовете, те също трябва да участват или като бенефициенти, или като свързани лица. В противен случай техните разходи НЯМА да бъдат допустими;

**Потенциалните кандидати и партньори не могат да участват в настоящата процедура чрез директно предоставяне и да получат безвъзмездна финансова помощ, в случай че:**

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените по букви от а) до д) процедури, съгласно законодателството на държавата, в която са установени (в случай че кандидатът е чуждестранно лице);

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът/партньорът е установен освен ако не е допуснато разсрочване, отсрочване или обезпечение на задълженията или задължението е по акт, който не е влязъл в сила или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;

л) не могат да участват в процедурата и да получат безвъзмездно финансиране кандидати, които имат публични задължения по чл. 162, ал. 2, т. 8 от ДОПК за:

1/ недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз или

2/ недължимо платени и/или надплатени суми, както и неправомерно получени и/или неправомерно усвоени средства по предложения за изпълнение на инвестиции, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране;

м) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

н) лицата, които представляват кандидата/партньора са правили опит да:

i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или

ii) получат информация, която може да им даде неоснователно предимство в процедурата за предоставяне на безвъзмездна финансова помощ.

о) лицата, които представляват кандидата/партньора са осъждани с влязла в сила присъда за:

i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii) престъпление, аналогично на тези по горната хипотеза, в друга държава членка или трета страна;

п) за лицата, които представляват кандидата/партньора е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

р) По отношение на представляващите кандидата/партньора не е налице неравнопоставеност в случаите по чл. 44, ал. 5 от Закона за обществени поръчки (ЗОП);

с) е установено, че:

1) са представили документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

2) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор;

т) не са изпълнили решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо, по смисъла на чл. 44 от Закона за държавните помощи и не е възстановило изцяло неправомерна и несъвместима държавна помощ или неправилно използвана държавна помощ;

Изискванията по буква „п“ се прилагат и по отношение на асоциираните партньор/и.

Недопустими са кандидати/партньори, които попадат в обхвата на чл. 5л от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно **ограничителни мерки с оглед на действията на Русия**, дестабилизиращи положението в Украйна.

**ВАЖНО**: Съответствието с посочените обстоятелства се декларира от кандидатите в Декларация при кандидатстване (Координатор) – Приложение 2 и от партньора/ите в Декларация при кандидатстване (Партньор) – Приложение 3, и се проверява от УО чрез извършване на съответните служебни и документални проверки.

Кандидатите следва да представят официални документи за удостоверяване на горепосочените обстоятелства, в случай че по отношение на тях не може да се извърши служебна проверка.

## 13. Дейности, допустими за финансиране:

## 13.1. Допустими дейности

**За да бъдат допустими дейностите, трябва да отговарят на следните условия:**

- да водят до постигането на целите на настоящата процедура, посочени в т.6 от Условията за кандидатстване и да съответстват на предвидената подкрепа по приоритетно направление 4 „Синергия с програми Хоризонт Европа и Цифрова Европа“ на програма „Научни изследвания, иновации и дигитализация за интелигентна трансформация“ 2021-2027 г.;

- да имат принос към тематичните области на Иновационната стратегия за интелигентна специализация 2021-2027 г. (ИСИС) и Национална програма „Цифрова България 2025“;

- да се изпълняват само на територията на Република България. Част от дейностите може да се изпълняват извън територията на България, включително извън територията на Съюза, при условие че допринасят за целите на процедурата и са в съответствие с териториалния обхват, определен в проектното предложение, отличено с „Печат за високи постижения“ по процедура DIGITAL-2021-EDIH-01 по Програма „Цифрова Европа“.

- да са извършени от допустим бенефициент в рамките на общата продължителност на операцията;

- да са започнали след датата на подаване на проектното предложение по настоящата процедура и да не са приключили преди подписване на АДПБФП.

- да са в съответствие с хоризонталните принципи, съгласно чл. 9 от Регламент (ЕС) 2021/1060, включително с принципа за „ненанасяне на значителни вреди“[[7]](#footnote-7) и условията посочени в т. 17 „Хоризонтални политики“ от Условията за кандидатстване.

**ВАЖНО:** Кандидатът няма право да включва във Формуляра за кандидатстване дейности, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**Допустими са следните консултантски и помощни услуги в подкрепа на иновациите в МСП, малки дружества със средна пазарна капитализация (Small Mid-Caps) и публични предприятия/организации за тяхната неикономическа дейност, включени в ценовата листа по проекта, отличен с „Печат за високи постижения“ по програма „Цифрова Европа“:**

1. Дейности за тестване преди инвестиране;

2. Дейности за развитие на иновационни умения;

3. Дейности за изграждане на капацитет за достъп до финансиране на иновационни дейности;

4. Дейности за създаване на мрежи;

5. Дейности за защита на интелектуалната собственост;

6. Други допустими дейности, съгласно проектното предложение, отличено с „Печат за високи постижения“ по процедура DIGITAL-2021-EDIH-01 на ПЦЕ и приложимите правила за държавна помощ.

**ВАЖНО**: При подаване на проектното предложение чрез ИСУН, конкретният бенефициент следва да посочи дейностите така, както са обединени по работни пакети (work package) на проекта, отличен с „Печат за високи постижения“ по процедура DIGITAL-2021-EDIH-01 на ПЦЕ. Информацията се попълва за всеки работен пакет в т. 4 „План за изпълнение/Дейности по проекта“ на Формуляра за кандидатстване.

В случай на разлика между дейностите, въведени в ИСУН и дейностите, предвидени в проектното предложение, отличено с „Печат за високи постижения“ по процедура DIGITAL-2021-EDIH-01 на ПЦЕ, за водещи се приемат дейностите от проектното предложение, отличено с „Печат за високи постижения“.

При попълване на Формуляра за кандидатстване, кандидатът следва да опише приноса на дейностите по проектното предложение към стратегическите документи в т. „Допълнителна информация, необходима за оценка на проектното предложение“, поле „Принос към тематичните области на Иновационната стратегия за интелигентна специализация 2021-2027 г. и Национална програма „Цифрова България 2025“.

При попълване на Формуляра за кандидатстване, следва да се има предвид, че дейностите за видимост, прозрачност и комуникация следва да бъдат описани в секция „Допълнителна информация, необходима за оценка на проектното предложение“, поле „Дейности за видимост, прозрачност и комуникация“. В посоченото поле Кандидатът посочва, че при реализирането на проекта ще прилага Наръчник за визуализация на подкрепата от ЕС 2021-2027 Брандбук за бенефициенти - **Приложение 20 от Условията за изпълнение,** както и че съгласно разпоредбите на чл. 50 от Регламент (ЕС) 2021/1060, във връзка с настоящата процедура за предоставяне на безвъзмездна финансова помощ от стратегическо значение за ПНИИДИТ се прилагат специални мерки за мониторинг и комуникация.

Предвид това изискване, **Кандидатът/партньорът/ите предвижда/т:**

- да извършва/т ежегоден мониторинг на напредъка при предоставяне на услуги от ЕЦИХ, които да отчитат периодично пред УО на ПНИИДИТ, съгласно т. „**Отчитане на индикатори**“ от Условията за изпълнение, както и

- да организира/т, според случая **поне една** комуникационна проява или дейност като привлича/т своевременно за участие представители на Европейската комисия и Управляващия орган на ПНИИДИТ[[8]](#footnote-8), което също подлежи на докладване пред УО на ПНИИДИТ.

## 13.2. Недопустими дейности

**Недопустими по процедурата са следните видове дейности:**

- дейности, които не съответстват на дейностите от проектното предложение, отличено с „Печат за високи постижения“ от ЕК по процедура DIGITAL-2021-EDIH-01 на ПЦЕ;

- дейности, които са физически завършени или изцяло изпълнени преди датата на подаване на проектното предложение по настоящата процедура за кандидатстване;

- дейности, които са финансирани от други източници, независимо дали са направени всички свързани с тях плащания;

- дейности, за които не са заявени разходи в бюджета на проекта.

**За гарантиране спазването на принципа за „ненанасяне на значителни вреди“[[9]](#footnote-9), няма да се подкрепят:**

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци[[10]](#footnote-10) и заводи за механично-биологично третиране[[11]](#footnote-11);

iv) дейностите и активите, при които дългосрочното обезвреждане на отпадъци може да причини вреда на околната среда.

- дейности, извършени след изтичане на крайния срок за изпълнение на дейностите по проектното предложение, подадено по настоящата процедурата, с изключение на дейността по изготвяне на сертификат за финансово становище;

- дейности, които вече са финансирани от други публични източници;

- дейности за закупуване на дълготрайни активи втора употреба;

- дейности за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части);

- дейности за закупуване на земя и сгради;

- всички дейности, които не са сред посочените като допустими в настоящите Условия за кандидатстване.

## 14. Категории разходи, допустими за финансиране:

При предоставяне на безвъзмездно финансиране по настоящата процедура ще бъдат взети под внимание само „допустимите разходи”, детайлно описани по-долу и съответстващи на категориите разходи, посочени в проектното предложение, отличено с „Печат за високи постижения“ по процедура DIGITAL-2021-EDIH-01 по програма „Цифрова Европа“ и максимално допустимите размери на финансиране на съответната категория разход.

Бюджетът представлява предварителна оценка на очакваните разходи и максимален размер на допустимите разходи.

**ВАЖНО:** Във връзка със спазването на принципа за недопускане под никаква форма на реализиране на печалба от безвъзмездното финансиране, печалбата подлежи на възстановяване[[12]](#footnote-12).

## 14.1. Условия за допустимост на разходите

За да бъдат допустими разходите по настоящата процедура чрез директно представяне на безвъзмездна финансова помощ следва да са необходими за изпълнение на допустимите дейности, посочени в т. 13 от настоящите Условия за кандидатстване и да отговарят на следните условия:

1/ Да бъдат извършени в периода след датата на подаване на проектното предложение по настоящата процедура до 31.12.2029 г.

Разходооправдателните документи, свързани с изпълнението на допустимите по настоящата процедура дейности, следва да бъдат издадени в периода на допустимост на разходите.

2/ За разходите да е налична адекватна одитна следа съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

3/ Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента и партньорите. Разходи, подкрепени с протоколи за прихващане, не се считат за допустими.

4/ Да са отразени в счетоводната документация на бенефициента и партньорите чрез отделни счетоводни аналитични сметки по проекта или в отделна счетоводна система.

5/ Да могат да се установят и проверят, да бъдат подкрепени от оригинални разходооправдателни документи.

6/ Да са за реално доставени продукти/извършени услуги въз основа на договори, които са сключени при спазване изискванията на националното и европейското законодателство за възлагане на обществени поръчки.

7/ Да са за дейности, определени и извършени от ЕЦИХ и проверени под отговорността на Управляващия орган и съгласно настоящите Условия за кандидатстване.

8/ Да не са финансирани по друг проект, програма или друга финансова схема, финансирана от публични средства на националния или европейския бюджети.

9/ Да са в изпълнение на посочените в т. 13 от настоящите Условия за кандидатстване допустими дейности.

10/Да са съобразени с приложимите правила за предоставяне на държавни/минимални помощи.

11/Да са необходими за изпълнението на проекта и да са приемливи, обосновани и да отговарят на принципа на добро финансово управление, по-специално от гледна точка на икономичността и ефикасността.

**ВАЖНО:** Относно третирането на ДДС следва да се запознаете с Приложение 8 от Условията за кандидатстване „Указание на министъра на финансите за третиране на ДДС като допустим разход при изпълнение на проекти по програмите, финансирани от ЕФРР, ЕСФ+, КФ, ФСП и ЕФМДРА, ФУМИ, ФВС, програмата по ИУГВП, както и на средствата за финансиране на подхода ВОМР от ЕЗФРСР на ЕС, за програмен период 2021 – 2027 г.“.

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, Регламент (ЕС) 2021/1058 на Европейския парламент и на Съвета от 24 юни 2021 година [относно Европейския фонд за регионално развитие и относно Кохезионния фонд](https://eur-lex.europa.eu/legal-content/BG/AUTO/?uri=celex:32021R1058), Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012), Закона за управление на средствата от европейските фондове при споделено управление, съответната подзаконова нормативна уредба, уреждаща национални правила за допустимост на разходите, включително ПМС № 86 от 01.06.2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г.

***А) Допустими категории разходи при вариант I. Режим на „непомощ“, държавна или минимална помощ:***

1. **Преки разходи за наети лица**

1.1. Преки разходи за възнаграждения за изпълнение на дейностите (вкл. здравни и осигурителни вноски за сметка на работодателя, произтичащи от националното законодателство) на персонал назначен на трудов договор – изследователи, технически персонал и друг квалифициран персонал, участващ пряко в дейностите по проекта;

1.2. Разходи по договори за услуги за дейности от проектното предложение на лица, които са изрично посочени в екипа на проекта, отличен с „Печат за високи постижения“ и оценени от ЕК по програма „Цифрова Европа“.

1.3. Разходи за командировки на лицата по т. 1.1 (пътни, дневни и квартирни разходи и разходи за медицинска застраховка за времето на командировката в чужбина) в страната и чужбина, свързани дейностите по проекта, в съответствие с Наредбата за командировките в страната и с Наредбата за служебни командировки и специализации в чужбина.

1. **Други преки разходи**

2.1. Разходи за закупуване на оборудване и инструменти за целите на проекта, представляващи дълготраен материален актив (ДМА).

2.2. Разходи за амортизация на налично собствено оборудване и инструменти, доколкото те се използват, и за периода, през който се използват за проекта.

Разходите за амортизация са допустими при условие, че за придобиването на амортизираните активи не са използвани публични безвъзмездни средства, съгласно изискването на чл. 67, пар.2, г) от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика.

Разходите за амортизация на активите се признават до размера на данъчно признатата амортизация в съответствие с разпоредбите на Закона за корпоративното подоходно облагане (ЗКПО). Амортизационните норми се определят еднократно за всяка календарна година, съгласно изискванията на ЗКПО.

1. Разходи за материали и консумативи, необходими за изпълнение на дейностите по проекта;
2. Разходи за придобиване на специализиран софтуер (вкл. разходи за разработване на софтуер и лицензи за срока на изпълнение на проекта), представляващ дълготраен нематериален актив (ДНА).
3. Единични разходи за стоки и услуги, които се произвеждат от бенефициентите - координатор или партньорите по проекта.

За да са допустими разходите по т. 5 следва да са част от проектното предложение, отличено с „Печат за високи постижения“ от ЕК. Разходите са част от обичайната счетоводна практика на бенефициентите, която включва определяне на броя единици и начина за определяне стойността за една единица. За да са допустими единичните разходи трябва да отговарят кумулативно на следните условия:

* 1. Да отговарят на общите условия за прилагане на единични разходи, т.е. използват се в рамките на целия период на изпълнение на проекта, необходими са за изпълнението на проекта и могат да бъдат идентифицирани и проверени;
  2. Са част от обичайната счетоводна практика на бенефициента (координатора) или партньорите, не се прилагат само за изпълнението на конкретния проект и се прилагат независимо от източника на финансиране;
  3. Стойността на единицата разход следва да е изчислена на база реални разходи, които са осчетоводени от бенефициента и не съдържат недопустими разходи, които са калкулирани в други бюджетни категории;

1. **Преки разходи за подизпълнитeли** като задачите, които ще се изпълняват от подизпълнители и разходите за тях трябва да са заложени в бюджета по проекта и да са упоменати в Анекси 1 и 2 на проектното предложение, отличено с „Печат за високи постижения“ по ПЦЕ;
2. **Разходи за предоставяне на сертификат за финансово становище.**

Разходите за сертификат за финансово становище (разходи за извършване на независим одит) са приложими в случаите, когато сумата на искането за плащане е равна или по-голяма от 750 000 евро (1 466 872,5 лв.) в съответствие с чл. 196, пар. 1, б. „г“ от Регламент (ЕС, Евратом) 2018/1046[[13]](#footnote-13).

Предвид че проектите по настоящата процедура се реализират в партньорство посочения праг се прилага за Конкретния бенефициент и за всеки от партньорите.

В случаите, когато е приложимо, сертификат за финансово становище на финансовата документация по проекта, извършен от регистриран одитор в съответствие с Директива 2006/43/ЕО (или за публични органи: от компетентен независим държавен служител), следва да бъде приложено към първото искане за плащане в рамките на една финансова година, чиято стойност е равна или по-голяма от 750 000 евро (1 466 872,5 лв.) – искана безвъзмездна финансова помощ от ПНИИДИТ, и задължително се представя с окончателно искане за плащане. В случаите, когато такъв сертификат не е представен към исканията за междинно плащане, периодът на сертификата представен с окончателно искане за плащане следва да обхваща целия период на проекта. Одиторът проверява в съответствие с най-високите професионални стандарти дали декларираните от бенефициента разходи са действително извършени и платени, точни и допустими и гарантира, че финансовите отчети съответстват на условията на Административния договор за предоставяне на БФП и Одитния доклад (Приложение 23 към Условията за изпълнение).

1. **Други разходи:** Разходи за разпространение и защита на резултатите, за преводи, публикации, обучения, сертификати, финансови гаранции.
2. **Непреки разходи** – 7% от преките допустими разходи (при избран режим вариант I. Режим „непомощ“, държавна и минимална помощ), като от тях се извадят всякакви единични разходи или еднократни суми, които включват непреки разходи.

В случай, че в проектното предложение, отличено с „Печат за високи постижения“ от ЕК по Програма „Цифрова Европа“, не са предвидени в т. 7. „Разходи за сертификат за финансово становище“ (разходи за извършване на независим одит), същите могат да бъдат предвидени в непреките разходи.

*Непреките разходи по т.9 се предоставят под формата на финансиране с единна ставка, в съответствие с чл. 54, буква (а) от Регламент (ЕС) 2021/1060.*

*При подаване на проектното предложение, конкретният бенефициент-координатор избира приложимото/ите непреки разходи в съответствие с приложимият за него режим на държавна/минимална помощ;*

***Б) Допустими категории разходи при вариант II. Режим на държавна помощ по чл. 27 от ОРГО и минимални помощи, съгласно Регламент 2023/2831 от 13.12.2023:***

При този режим на помощ са допустими следните категории разходи:

* ***Инвестиционни помощи, които могат да бъдат предоставени за изграждането или модернизирането на иновационни клъстери:***

1. **Разходи за материални активи.**
2. **Разходи за нематериални активи**.

* ***Оперативни помощи за експлоатацията на иновационни клъстери стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса, включващи разходите за:***

1. **Разходи за наети лица (персонал):**

12.1. Преки разходи за възнаграждения за изпълнение на дейностите (вкл. здравни и осигурителни вноски за сметка на работодателя, произтичащи от националното законодателство) на персонал назначен на трудов договор – изследователи, технически персонал и друг квалифициран персонал, участващ пряко в дейностите по проекта;

12.2. Разходи по договори за услуги за дейности от проектното предложение на лица, които са изрично посочени в екипа на проекта, отличен с „Печат за високи постижения“ и оценени от ЕК по програма „Цифрова Европа“.

12.3. Разходи за командировки на лицата по т. 12.1 (пътни, дневни и квартирни разходи и разходи за медицинска застраховка за времето на командировката в чужбина) в страната и чужбина, свързани дейностите по проекта, в съответствие с Наредбата за командировките в страната и с Наредбата за служебни командировки и специализации в чужбина.

1. Административни разходи.

Разходите по т. 12 и т. 13 са свързани със:

- Стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса;

- Маркетинг на клъстера с цел увеличаване на участието на нови предприятия или организации и повишаване на неговата видимост;

- Управление на съоръженията на клъстера; организиране на програми за обучение, семинари и конференции в подкрепа на обмена на знания и работата в мрежа, и транснационално сътрудничество.

1. **Непреки разходи** (режийни разходи) *за оперативни помощи* – 7% от преките допустими разходи *по т. 12 и т.13 (при избран вариант II. Режим по чл. 27 от ОРГО при кандидатстване)*.

*При подаване на проектното предложение, конкретният бенефициент-координатор следва да има предвид, че непреки разходи за ЕЦИХ са допустими само под формата на оперативна помощ и при условие, че попадат в някоя от категориите по чл. 27, пар. 8 от ОРГО.*

*В случай, че ЕЦИХ е получател на помощ по чл. 27 от ОРГО „Помощ за иновационни клъстери“ (приложим на етапа на кандидатстване), към категорията „непреки разходи“ пропорционално се прилага съответния интензитети за оперативните помощи. Конкретните бенефициенти осигуряват останалите средства чрез собствен ресурс в т.ч. и чрез частично платими услуги от страна на ползвателите на услуги.*

*Непреките разходи (режийни разходи) по т.14 за оперативни помощи на проекта се предоставят под формата на финансиране с единна ставка, в съответствие с чл. 54, буква (а) от Регламент (ЕС) 2021/1060.*

**ВАЖНО:** Задълженията на лицата, пряко ангажирани с дейности по изпълнението и/или управлението на проекта трябва недвусмислено да произтичат от дейностите, съответно относимите към тях разходи, които са посочени в проектното предложение.

## 14.3. Недопустими разходи

В допълнение, към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• принос в натура;

• разходи за възстановим ДДС;

• разходи за възнаграждения на граждански договор;

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• загуби от обмяна на валута, разходи за банкови такси и комисионни;

• декларирани лихви и печалби от изпълнението на проекта;

• разходи, които не са сред посочените като допустими по програма „Цифрова Европа“;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

Управляващият орган изисква от кандидата да нанесе корекции, както във Формуляра за кандидатстване, така и в бюджета на проекта във връзка с установени в процеса на оценката недопустими дейности и разходи и/или Оценителната комисия изпраща на кандидата уведомление и се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Крайни ползватели на подкрепата по настоящата процедура са МСП (включително микро-предприятия), малки дружества със средна пазарна капитализация (Small Mid-Caps) и публични организации за техните неикономически дейности, които получават услуги от ЕЦИХ. Крайни ползватели на услугите, предоставяни от ЕЦИХ могат да бъдат и големи предприятия, при условията, определени в тази процедура.

## 16. Приложим режим на минимални/държавни помощи:

Съгласно чл. 107, ал. 1 от ДФЕС държавна помощ е „всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши конкуренцията чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите-членки на ЕС“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

**I. ПРИЛОЖИМИ РЕЖИМ НА „НЕПОМОЩ“, ДЪРЖАВНИ ИЛИ МИНИМАЛНИ ПОМОЩИ ПРИ ПРЕДОСТАВЯНЕ НА УСЛУГИ ОТ ЕЦИХ ЗА ПРЕДПРИЯТИЯ И ПУБЛИЧНИ ОРГАНИЗАЦИИ:**

- **Регламент (EС) 651/2014 на Комисията от 17 юни 2014 г.** за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан по нататък “Общ регламент за групово освобождаване” или “ОРГО”), изменен с Регламент (ЕС) № 2023/1315 на Комисията от 23 юни 2023 г.[[14]](#footnote-14);

Прехвърлянето на помощта към крайните получатели на помощ, които са МСП се извършва под формата на схема за държавна помощ, попадаща в обхвата на груповото освобождаване, разработена в съответствие с Глава I, Глава II и **чл. 28 Помощ за иновационни дейности на МСП на Регламент** (ЕС) 651 (2014) (наричан по-долу „общ регламент за групово освобождаване“ или „ОРГО“).

ЕЦИХ прехвърля помощ към предприятия, които са микро, малки и средни предприятия по смисъла на чл. 3 и чл. 4 от Закона за малките и средните предприятия, Приложение I на Регламент (ЕС) № 651/2014 и еквивалентни нормативни актове от законодателствата на държавите-членки.

Предприятията получават помощ за консултантски услуги в областта на иновациите и услуги в подкрепа на иновациите в съответствие с определенията на чл. 2, ал. 94 и 95 от ОРГО. Когато подкрепата за предприятията е под формата на намалена цена за тези услуги, елементът на помощ се изчислява като разликата между пазарната цена, определена в „ценовия пакет“ (price list) на ЕЦИХ и цената, платена от крайния получател на помощта. Конкретно предприятие може да бъде одобрено и да получи помощ само под формата на консултантски услуги в областта на иновациите и услуги в подкрепа на иновациите в размер до левовата равностойност на 220 000 евро за период от 3 (три) години. Помощта за предприятията ще бъде с интензитет до 100% от допустимите разходи при условие, че общият размер не надхвърля 220 000 евро за предприятие за период от 3 години.

**ВАЖНО: ЕЦИХ изисква от всяко предприятие преди получаване на услуга от ценовия лист на ЕЦИХ да попълни и представи Заявление-споразумение, Декларация за обстоятелствата по чл. 3 и чл. 4 от Закона за малките и средните предприятия и Декларация за държавни/минимални помощи, както и други документи, съгласно Указания за оценка на съответствието на предприятията, които заявяват услуга от ЕЦИХ с правилата за държавни/минимални помощи (Приложение 19 към Условията за изпълнение).**

**ВАЖНО: Първо ЕЦИХ извършва проверка на всяко предприятие, подало заявление за получаване на услуга от ценовия лист на ЕЦИХ за обстоятелствата по чл. 3 и чл. 4 от Закона за малките и средните предприятия и за съответствието му с приложимия режим на държавни/минимални помощи.**

За да се спазят изискванията на чл. 6 от Глава 1 на Регламент 651/2014 г., предприятията, които заявяват услуги от ЕЦИХ попълват заявление-споразумение по образец, приложение към Указания за оценка на съответствието на предприятията, чрез което ЕЦИХ следва да направят проверката за съответствие с правилата за държавни/минимални помощи (Приложение 19 към Условията за изпълнение). Заявлението е адресирано до УО на ПНИИДИТ и се изпраща чрез ЕЦИХ. Датата на заявяването ще се счита за дата на подаване на заявление за помощ по смисъла на чл. 6, пар. 2 от Регламент 651/2014. В заявлението предприятията подават поне следната информация:

а) наименование и големина на предприятието,

б) описание на проекта, включително неговата начална и крайна дата (услугата от страна на ЕЦИХ)

в) местонахождение на проекта,

г) списък с разходите по проекта (съгласно ценови лист на ЕЦИХ),

д) вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта.

Съгласно изискванията на Глава 1 от Регламент 651/2014, чл. 4, ал. 1, т. л, разпоредбите по него не са приложими за помощи за консултантски услуги в областта на иновациите и услуги в подкрепа на иновациите, когато стойността надвишава 5 млн. евро на кандидат, на проект.

Обобщена информация за предоставените помощи на предприятията и съответните годишни отчети се представят на администратора на помощ Министерство на иновациите и растежа (ГД ЕФК в качеството си на УО на ПНИИДИТ) в съответствие с изискванията на чл. 11 „Докладване“ от ОРГО и утвърдени образци. Годишният отчет включва най-малко следната информация: крайните получатели на помощ, получени помощи за всяко предприятие в рамките на годината с натрупване, в случай, че предприятието е получило повече от една услуга; ако е приложимо разликата между размера в цената на услугата и платената от страна на предприятието; декларации за получени помощи от крайните получатели на помощ.

УО на ПНИИДИТ осъществява контрол на извършената от ЕЦИХ проверка на обстоятелствата по смисъла на чл. 3 и чл. 4 от ЗМСП, Приложение I на Регламент (ЕС) № 651/2014 и еквивалентни нормативни актове от законодателствата на държавите-членки като при установяване на неправомерно предоставена държавна помощ, същата се възстановява.

- **Регламент (ЕС) № 2023/2831 на Комисията от 18 декември 2013 г.** относно прилагането на членове 107 и 108 от Договора за функционирането на Европейския съюз към помощта de minimis текст от значение за ЕИП.

Прехвърлянето на помощта към крайните получатели на помощта, които са малки дружества със средна пазарна капитализация (Small Mid-Caps) се извършва под формата на схема за минимална помощ (de minimis), съгласно Регламент (ЕС) 2023/2831г.

За големи предприятия, които кандидатстват за услуги от ЕЦИХ при режим „минимална помощ“ е допустимо да се подкрепят САМО услуги предоставяни от ЕЦИХ в областта на обучението, ученето през целия живот, преквалификацията и образованието и САМО в обхвата, предоставян от ЕФРР, съгласно чл. 5, пар. 3 Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд.

Когато подкрепата за предприятията е под формата на намалена цена за тези услуги, елементът на помощ се изчислява като разликата между пазарната цена, определена в „ценовия пакет“ (price list) на ЕЦИХ и цената, платена от крайния получател на помощта.

Максималният размер на помощта по режим de minimis, за която предприятията заявяват услуги от ЕЦИХ заедно с другите получени минимални помощи за едно и също предприятие-заявител не може да надхвърля левовата равностойност на 300 000 евро, в случай на едно и също предприятие, за период от три предходни години. Срокът от 3 години, който се взема предвид съгласно Регламент (ЕС) 2023/2831, следва да се оценява периодично. За всяко ново предоставяне на помощ de minimis трябва да се вземе предвид общият размер на помощта de minimis, предоставена през предходните 3 години.

Помощта за предприятията ще бъде с интензитет до 100% от допустимите разходи при условие, че не надхвърля максималният размер на минимална помощ, съгласно Регламент (ЕС) 2023/2831 г.

Размерът на предоставените минимални помощи се определя като сбор от помощта, за която се кандидатства по настоящата процедура и получената минимална помощ на територията на Република България от:

1. предприятието – краен получател;

2. предприятията, с които предприятието - краен получател образува „едно и също предприятие“ по смисъла на чл. 2, пар. 2 на Регламент (ЕС) № 2023/2831;

3. всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието - краен получател съгласно чл. 3, пар. 8 на Регламент (ЕС) № 2023/2831;

4. предприятията, образуващи „едно и също предприятие“ с предприятието - краен получател, които са се възползвали от минимална помощ, получена преди разделяне или отделяне, съгласно чл. 3, пар. 9 от Регламент (ЕС) № 2023/2831.

Подпомаганите дейности за предприятията са дефинирани в ценова листа на всеки ЕЦИХ.

***Изисквания, приложими към двата режима на помощ***

ЕЦИХ следва да се уверят, че предприятията/публичните организации, които получават услуги, отговарят на условията за получаване на държавна помощ, съгласно Регламент (ЕС) № 651/2014 или минимална помощ, съгласно Регламент (ЕС) 2023/2831, като извършват експертна проверка на всички предприятия, на които предоставят услуги, съгласно Указания за оценка на съответствието на предприятията, които заявяват услуга от ЕЦИХ с правилата за държавни/минимални помощи – **Приложение 19** към Условията за изпълнение,включителноза установяване категорията на предприятието по смисъла на Приложение I на Регламент на Комисията (ЕС) № 651/2014, чл. 3 и чл. 4 от ЗМСП. ЕЦИХ предоставя обобщена информация на УО за предоставените държавни/минимални помощи.

За да се гарантира, че цялата държавна/минимална помощ, предоставена първоначално на ЕЦИХ, е изцяло прехвърлена на потребителите (МСП, малки дружества със средна пазарна капитализация (Small Mid-Caps) и големи предприятия), Конкретния бенефициент следва да гарантира поддържането на подробни счетоводни записи за отчитане на получената и прехвърлената държавна/минимална помощ. В случай, че не е успял да прехвърли цялата получена помощ чрез ЕЦИХ към своите потребители (МСП, малки дружества със средна пазарна капитализация (Small Mid-Caps) и големи предприятия), преди извършване на окончателното плащане по Административния договор за предоставяне на БФП, остатъкът се възстановява към УО, освен ако същата не е държавна помощ по чл. 27 „Помощи за иновационни клъстери“ Регламент (EС) 651/2014 за ЕЦИХ.

ЕЦИХ следва да гарантират, че всички суми на помощта в полза на собствените им дейности, ако е приложимо, са ясно разграничими от помощите, които се прехвърлят на крайните потребители.

В случай, че ЕЦИХ предоставя платени услуги на предприятия, генерираните приходи се сконтират и намаляват общия интензитет на предоставеното по проекта безвъзмездно финансиране.

**ВАЖНО:** С цел да се гарантира спазването на правилата за предоставяне на държавна/минимална помощ при предоставяните от ЕЦИХ услуги за неговите потребители, по процедурата са изготвени Указания за оценка на съответствието на предприятията, които заявяват услуга от ЕЦИХ с правилата за държавни/ минимални помощи, **Приложение 19** към Условията за изпълнение.

**ЕЦИХ може да предоставя услуги за неикономическите дейности на публични организации.**

Когато услугата касае неикономическите дейности на публичните организации то тя се предоставя в режим „непомощ“. Когато публичната организация извършва едновременно икономическа и неикономическа дейност, то следва да има ясно разграничение между тях. Публичните организации следва да поддържат система за водене на аналитична счетоводна отчетност, чрез която се отделя стопанската от нестопанската (икономическата от неикономическата) дейност и която позволява проследяване на финансирането/получаването на безвъзмездни услуги.

**Режим държавна помощ по чл. 27 „Помощи за иновационни клъстери“ Регламент (EС) 651/2014 за ЕЦИХ (приложим на етап изпълнение на проекта):**

**Помощи за иновационни клъстери съгласно** чл. 27 от Регламент (ЕС) № 651/2014 **се прилага** за помощ, която ЕЦИХ не е успял да прехвърли към МСП и малки предприятия със средна пазарна капитализация в съответствие с горепосочените два режима на държавна помощ по чл. 28 от Регламент (ЕС) № 651/2014 или минимална помощ по Регламент (ЕС) 2023/2831.

Максимално допустимият размер на помощта по чл. 4, пар. 1, буква „к“ от Регламент (ЕС) № 651/2014 e 10 млн. евро за иновационен клъстер, за период от 10 години. Предвид спецификата на процедурата и предоставянето за държавната помощ за иновационен клъстер (ЕЦИХ) по чл. 27 е определен максимален размер на помощта **от 430 282 лева (220 000 евро).**

**ЕЦИХ отговаря на определението на иновационен клъстер съгласно чл. 2, ал. 92 от Регламент (ЕС) № 651/2014[[15]](#footnote-15). В допълнение, съгласно чл. 27, пар. 2 от Регламента инвестиционна помощ може да се предоставя на собственика на иновационния клъстер. Оперативна помощ може да се предоставя на оператора на иновационния клъстер (за целите на настоящата процедура това трябва да е ЕЦИХ). В случай че операторът не е собственик, операторът може или да има юридическа правосубектност, или да представлява обединение на предприятия без правосубектност. Във всички случаи във всяко предприятие трябва да се води отделно счетоводно отчитане на разходите и приходите за всяка дейност (притежаване, експлоатация и използване на клъстер) в съответствие с приложимите счетоводни стандарти.**

Всеки договор за предоставяне на безвъзмездна финансова помощ при приложим режим „помощи за иновационни клъстери“ по настоящата процедура (схема за помощи за иновационни клъстери) представлява индивидуална помощ по смисъла на чл. 2, пар. 14, ii) от Регламент (ЕС) № 651/2014.

Безвъзмездната финансова помощ по чл. 27 от Регламент (ЕС) № 651/2014 по настоящата процедура може да се натрупва с всякаква друга държавна помощ, ако установимите разходи са различни съгласно чл. 8, ал. 3, б. а) от Регламент (ЕС) № 651/2014. В тази връзка, при предоставянето на окончателно искане за плащане Конкретния бенефициент следва да представи, попълнена от името на ЕЦИХ Декларация за държавни/минимални помощи, попълнена по образец (Приложение 15 от Условията за изпълнение). Държавната помощ се счита за получена с подписване на окончателното искане за плащане и представяне на УО, чрез Информационната система за управление и наблюдение на средствата от ЕС в България (ИСУН).

По отношение на изискванията за прозрачност на помощта и стимулиращ ефект за ЕЦИХ при предоставяне на помощ по чл. 27 от Регламент (ЕС) № 651/2014 г. съгласно Условията за кандидатстване и Условията за изпълнение по настоящата процедура допустимостта на разходите за предоставяне на безвъзмездна финансова помощ по ПНИИДИТ е след подаване на проектно предложение по настоящата процедура и се счита, че са изпълнени условията за стимулиращ ефект.

Във връзка с изпълнението на условието на чл. 12, пар. 1 от Регламент 651/2014 и чл. 6, пар. 4 от Регламент (ЕС) 2023/2831, УО на ПНИИДИТ документира и събира цялата информация, относно извършваните от него проверки при прилагането на посочените разпоредби, включително проверката на декларираната от кандидатите информация, посредством данни от официални източници, като НСИ, Търговския регистър, регистъра на юридическите лица с нестопанска цел и др. Документацията от извършените проверки се съхранява за период от 10 бюджетни години от датата, на която е предоставена последната индивидуална помощ по настоящата процедура.

ЕЦИХ е длъжен да документира, събира и изпраща на УО на ПНИИДИТ цялата информация относно прилагането на Регламента (ЕС) № 651/2014 и Регламент (ЕС) № 2023/2831. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 651/2014 и Регламент (ЕС) № 2023/2831. ГД ЕФК в МИР поема задължение да съхранява документацията относно индивидуалните помощи по Регламента за период от 10 бюджетни години, считано от датата, на която е предоставена последната индивидуална помощ по такава схема.

**II. РЕЖИМ НА ДЪРЖАВНА ПОМОЩ ПО ЧЛ. 27 „ПОМОЩИ ЗА ИНОВАЦИОННИ КЛЪСТЕРИ“, РЕГЛАМЕНТ (EС) 651/2014 ЗА ЕЦИХ, ПРИЛОЖИМА НА ЕТАПА НА КАНДИДАТСТВАНЕ:**

ЕЦИХ отговаря на определението на иновационен клъстер съгласно чл. 2, ал. 92 от Регламент (ЕС) № 651/2014[[16]](#footnote-16). Съгласно чл. 27, пар. 2 от Регламента инвестиционна помощ може да се предоставя на собственика на иновационния клъстер. Оперативна помощ може да се предоставя на оператора на иновационния клъстер (за целите на настоящата процедура това трябва да е ЕЦИХ). В случай че операторът не е собственик, операторът може или да има юридическа правосубектност, или да представлява обединение на предприятия без правосубектност. Във всички случаи във всяко предприятие трябва да се води отделно счетоводно отчитане на разходите и приходите за всяка дейност (притежаване, експлоатация и използване на клъстер) в съответствие с приложимите счетоводни стандарти.

Максимално допустимият размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 10 млн. евро за иновационен клъстер (ЕЦИХ) за период от 10 години.

**Допустими са инвестиционни помощи**, които могат да бъдат предоставяни за изграждането или модернизирането на иновационни клъстери. Допустими са разходи за инвестиционна помощ, които включват инвестиционните разходи в материали и нематериални активи.

**Допустима е оперативна помощ**, която се предоставя за експлоатация на иновационни клъстери. Допустимите разходи на оперативните помощи за иновационни клъстери включват разходите за персонал и административните разходи (включително режийните разходи), свързани със:

а) стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса;

б) маркетинг на клъстера с цел увеличаване на участието на нови предприятия или организации и повишаване на неговата видимост;

в) управление на съоръженията на клъстера; организиране на програми за обучение, семинари и конференции в подкрепа на споделянето на знания, работата в мрежа и транснационалното сътрудничество.

Достъпът до помещенията, съоръженията и дейностите на клъстера е отворен за няколко ползватели и се предоставя на прозрачна и недискриминационна основа. Предприятия, които са финансирали поне 10 % от инвестиционните разходи на иновационния клъстер, могат да получат преференциален достъп при по-изгодни условия. За да бъде избегната свръхкомпенсация, този достъп е пропорционален на приноса на предприятието към инвестиционните разходи и условията се оповестяват публично.

Таксите за ползване на съоръженията на клъстера и за участие в неговите дейности трябва да съответстват на пазарната цена или да отразяват действителните разходи, включително разумен марж.

Всеки договор за предоставяне на безвъзмездна финансова помощ при приложим режим „помощи за иновационни клъстери“ по настоящата процедура (схема за помощи за иновационни клъстери) представлява индивидуална помощ по смисъла на чл. 2, пар. 14, ii) от Регламент (ЕС) № 651/2014.

Безвъзмездната финансова помощ по чл. 27 от Регламент (ЕС) № 651/2014 по настоящата процедура може да се натрупва с всякаква друга държавна помощ, ако установимите разходи са различни съгласно чл. 8, ал. 3, б. а) от Регламент (ЕС) № 651/2014. В тази връзка, при кандидатстване Конкретния бенефициент следва да представи, попълнена от името на ЕЦИХ Декларация за държавни/минимални помощи, попълнена по образец (Приложения 3.А. и 3.А.2 от Условията за кандидатстване).

По отношение на изискванията за прозрачност на помощта и стимулиращ ефект при предоставяне на помощ по чл. 27 от Регламент (ЕС) № 651/2014 г., средствата по настоящата процедура за предоставяне на безвъзмездна финансова помощ по ПНИИДИТ се счита за прозрачна на основание чл. 5, пар.2, б. а) от Регламент (ЕС) № 651/2014. Съгласно чл. 6 Регламент (ЕС) № 651/2014 помощта може да бъде освободена от задължението за уведомяване само ако има стимулиращ ефект. В тази връзка във Формуляра за кандидатстване в раздел „Допълнителна информация, необходимо за оценка на проектното предложение, поле „Избран режим на помощ“, кандидатът следва да обоснове, дали е налице стимулиращ ефект на държавната помощ по смисъла на чл. 6, параграфи 1 и 2 от Регламент (ЕС) № 651/2014, при положение че е подал проектното предложение преди „Започване на работите по проекта“, по смисъла на чл. 2, т. 23 от Регламент (ЕС) № 651/2014.).

Приема се, че помощта има стимулиращ ефект, ако бенефициерът е подал писмено заявление за помощ до съответната държава членка преди работата по проекта или дейността да е започнала. Заявлението за помощ съдържа поне следната информация:

а) наименование и големина на предприятието,

б) описание на проекта, включително неговата начална и крайна дата,

в) местонахождение на проекта,

г) списък с разходите по проекта,

д) вид на помощта (безвъзмездни средства) и размер на публичното финансиране, необходимо за проекта.

## 17. Хоризонтални политики:

**При изпълнение на проектното предложение конкретният бенефициент се задължава да спазва чл. 9 от Регламент 2021/1060 относно следните хоризонтални принципи:**

- устойчиво развитие, включително опазване на околната среда, на равенството между мъжете и жените, на равните възможности и недискриминация, включително достъпност за хора с увреждания;

- принципите, заложени в Хартата на основните права на ЕС и Конвенцията на ООН за правата на хората с увреждания (КПХУ) съгласно Насоките за прилагането им, които са изготвени за периода 2021-2027 и достъпни на интернет адрес <https://www.eufunds.bg/bg/node/8220>;

- за устойчиво развитие и ненанасяне на значителни вреди по смисъла на член 9 от Регламент (ЕС) 2021/1060.

За удостоверяване на съответствието на проектното предложение с хоризонталните принципи, включително с принципа за „ненанасяне на значителни вреди“, при подаване на проекта кандидатите декларират посоченото обстоятелство в Декларацията при кандидатстване (Приложение 2 за кандидата и приложение 3 за партньора/ите), както и задължително представят информация в т. „Допълнителна информация, необходима за оценка на проектното предложение“ на Формуляра за кандидатстване за съответствие на проектното предложение с всеки от хоризонталните принципи.

Допълнително, в края на изпълнението на проекта Конкретните бенефициенти и техните партньори подлежат на контрол, който да удостовери спазването на изискванията на европейското и национално законодателство. За удостоверяване на съответствието на проектното предложение с хоризонталните принципи от конкретните бенефициенти и техните партньори се изисква да бъде предоставена информация в рамките на всеки междинен и окончателния технически и финансов отчет.

**В допълнение по отношение на принципа за устойчивост и „ненасяне на значителни вреди“ се обосновава съответствие на проектното предложение с всяка една от шестте екологични цели:**

а) смекчаване на изменението на климата;

б) адаптиране към изменението на климата;

в) устойчиво използване и опазване на водните и морските ресурси;

г) преход към кръгова икономика;

д) предотвратяване и контрол на замърсяването;

е) защита и възстановяване на биологичното разнообразие и екосистемите.

**С цел гарантиране в максимална степен на спазването на принципа за „ненанасяне на значителни вреди“, няма да се подкрепят:**

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

**Подробна информация относно спазване на принципа за устойчивост и „Ненанасяне на значителни вреди“ е налична в Приложение 10 към Условията за кандидатстване.**

## 18. Продължителност на процедурата:

Продължителността на изпълнение на всеки проект не следва да надвишава **36 /тридесет и шест/ месец**а, считано от датата на влизане в сила на административния договор за предоставяне на безвъзмездна финансова помощ.

След приключване на първоначалния етап на проекта и в зависимост от оценката за изпълнението на проекта, ЕЦИХ ще може да кандидатства за ново финансиране за още до 4 години, като изпълнението на проектите е не по-късно от 31.12.2029 г.

**Дейностите и разходите по процедурата са допустими до 31.12.2029 година.**

## 19. Ред за оценяване на проектните предложения:

В рамките на ПНИИДИТ оценката на проектното/ите предложение/я, подадени по настоящата процедурата чрез директно предоставяне се извършва от Оценителна комисия, определена със заповед на Ръководителя на Управляващия орган.

Проектното/ите предложение/я се оценява/т за съответствие съобразно Критерии и методика за оценка на проектните предложения по процедурата, посочени в т. 20 „Критерии и методика за оценка на проектните предложения“ от настоящите условия и Приложение 7 към Условията за кандидатстване.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното/ите предложение/я. В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща до Кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица, като денят на получаване на уведомлението не се брои.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка спира да тече до датата на отстраняването им. Искането за предоставяне на информация/документи се изпраща чрез Модула за електронни услуги на ИСУН, за което Кандидата получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН са невъзможни. В случай че Кандидата не отстрани в срок нередовност, непълнота и/или несъответствие с изискванията, проектното предложение може да бъде отхвърлено.

**ВАЖНО: Уведомленията за установени нередовности, непълноти или несъответствия се изпращат чрез ИСУН, чрез електронния профил на кандидата, като същият ще бъде известяван за посоченото електронно чрез електронния адрес, асоцииран към неговия профил.**

Независимо от посочената функционалност, с която разполага системата ИСУН, кандидатът следва да има ангажимент да проверява профила си в ИСУН ежедневно. В тази връзка, е необходимо кандидатите да разполагат винаги с достъп до електронния адрес, към който е асоцииран профила в ИСУН. За дата на получаване на уведомлението за установени нередовности, непълноти или несъответствия се счита датата на изпращането му чрез ИСУН, независимо дали е получено съобщение на електронния адрес, асоцииран към профила на кандидата.

Подавайки електронно проектно предложение, кандидатът се съгласява комуникацията със УО, във връзка с предоставянето на средства по настоящата процедура по ПНИИДИТ, да се осъществява единствено посредством ИСУН, в профила, от който е подадено проектното предложение. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по предоставяне на безвъзмездна финансова помощ по настоящата процедура по ПНИИДИТ.

Отговорност на кандидата е да проверява регулярно по своя инициатива профила си в ИСУН за наличието на съобщения, отправени към него по повод и във връзка с производството по предоставяне на безвъзмездно финансиране. Кандидатът представя допълнителните разяснения и/или документи по електронен път чрез ИСУН.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Примерните указания за попълване на електронен Формуляр за кандидатстване (Приложение 6 към Условията за кандидатстване).

## 20. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на ПНИИДИТ 2021-2027 (КН на ПНИИДИТ), подробно описани в Приложение 7 към Условията за кандидатстване. Методологията и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

В процеса на оценка на съответствието на кандидатите и техните партньори, включително асоциирани партньори и проектните предложения с настоящите Условия за кандидатстване, ще бъде проверявано дали:

- проектът е отличен с „Печат за високи постижения“ от ЕК по процедура DIGITAL-2021-EDIH-01 по програма „Цифрова Европа“;

- всеки от партньорите е посочен като такъв в проектното предложение, отличено с „Печат за високи постижения;

- има сключено партньорско споразумение по образец, с което бенефициентите – партньори упълномощават координатора на проекта да подпише административния договор от тяхно име;

- има сключено Споразумение за разпределяне на задачите между партньорите в ЕЦИХ;

- са налице всички документи, представени и попълнени съгласно изискванията, посочени в т. 22 от Условията за кандидатстване;

- въз основа на Формуляра за кандидатстване и представените документи е налице съответствие на кандидатите, партньорите, асоциираните партньори и дейностите с критериите за допустимост, посочени в Условията за кандидатстване;

При наличие на положителен резултат от оценката, ръководителят на УО взема решение за предоставяне на безвъзмездна финансова помощ по настоящата процедура по ПНИИДИТ за одобрените проектни предложения в едноседмичен срок от приключване на оценяването. Решението се съобщава на конкретните бенефициенти чрез ИСУН, като на интернет страницата на ПНИИДИТ и в ИСУН, се публикува информация или списък относно издадените решения, съдържащи данни за номера и датата на издаденото решение, регистрационен номер и наименование на проектните предложения, кандидат и размер на предоставените средства.

## 21. Начин на подаване на проектните предложения/концепциите за проектни предложения:

Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от ЕФСУ, **раздел „Европейски фондове при споделено управление (2021-2027)“**, единствено с използването на валиден Квалифициран електронен подпис (КЕП), издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014, чрез модула „Е-кандидатстване“ на следния интернет адрес: <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>

Подготовката и подаването на проектното предложение в ИСУН се извършва по следния начин: кандидатът влиза в ИСУН, след регистрация чрез имейл и парола, избира настоящата процедура чрез директно предоставяне от „Отворени процедури“ и създава ново проектно предложение.

Проектното предложение по настоящата процедура се изготвя от кандидата (конкретен бенефициент по ПНИИДИТ, посочен като координатор), съгласно инструкциите, дадени в Указанията за електронно кандидатстване (Приложение 6 „Примерни указания за попълване на електронен Формуляр за кандидатстване“). Изискващите се съгласно т. 22 от Условията за кандидатстване придружителни документи към формуляра за кандидатстване също се подават изцяло електронно. Посочените документи се описват в т. „Прикачени документи“ от Формуляра преди подаването му. Изискуемите документи се представят на български език без корекции. Документ, чийто оригинал е на чужд език, се представя и в превод на български език, с изключение на проектното предложение, отличено с „Печат за високи постижения“ от ЕК по процедура DIGITAL-2021-EDIH-01 на програма „Цифрова Европа“ и приложенията към него.

**ВАЖНО!** Проектното предложение се подава електронно чрез ИСУН, като се подписва с КЕП от законния представител на кандидата или надлежно оправомощено за целите на подаване на проектното предложение лице. При оправомощаване следва да се приложи документ за оправомощаване, подписан с КЕП от законния представител на кандидата. В случаите, когато кандидатът се представлява **само заедно** от няколко физически лица, проектното предложение се подписва от всяко от тях при подаването.

При упълномощаване следва да се прикачи в ИСУН изрично пълномощно – попълнено по образец (Приложение 1), подписано с КЕП от официалния представител на, а в случай че кандидатът се представлява **само заедно** от няколко физически лица, изричното пълномощно се подписва с КЕП от всички от тях, сканира се и се прикачва в ИСУН.

В случай на подаване на проектно предложение от пълномощник, КЕП-ът, с който се подписва проектното предложение, следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-ът следва да бъде с титуляр упълномощеното юридическо лице и автор – официалният представляващ на упълномощеното юридическо лице.

Препоръчително е проектното предложение да се подава винаги от профила на кандидата, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на етап „Оценка на проектните предложения“, както и при сключването на договори комуникацията с кандидата и отстраняването на нередовностите по подаденото проектно предложение ще се извършват електронно чрез профила на кандидата в ИСУН, от който е подаден проектът и промени на посочения профил (вкл. промяна на имейл адреса, асоцииран към съответния профил) са недопустими.

До приключването на работата на Оценителната комисия кандидатът има възможност да оттегли своето проектно предложение като подаде писмено искане пред УО.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е тези документи да съдържат цялата необходима информация в пълнота.

**След обявяването на процедурата, Управляващият орган изпраща покана до конкретните бенефициенти, посочен в т. 11 от настоящите Условия за кандидатстване, с което ги информира за възможностите за кандидатстване.**

## 22. Списък на документите, които се подават на етап кандидатстване:

**I. Кандидатът и партньорът/ите по настоящата процедура чрез директно предоставяне следва да представят следните документи, по изцяло електронен път чрез ИСУН:**

**а/ Пълномощно за подаване на проектното предложения - Приложение 1**, ако е приложимо, с което се упълномощава титуляра на валиден КЕП, с който ще се подаде предложението.

Пълномощното по буква а/ (ако е приложимо) се попълва по образец и се подписва с валиден КЕП от лице, което е официален представляващ на Конкретния бенефициент (Координатор) и е вписано като такъв в ТР и регистър на ЮЛНЦ. В случаите, когато юридическото лице се представлява САМО ЗАЕДНО от няколко физически лица, се попълват данните и пълномощното се подписва с валиден КЕП от всяко от тях.

Документът не е задължителен, а се изисква само в случай, че конкретният бенефициент (Координатор) желае да упълномощи лице, което не е официален представител на координатора, да подаде проектното предложение с валиден КЕП.

**б/ Декларация при кандидатстване (Координатор) - Приложение 2.**

Декларацията по **буква б/** се подава и подписва с валиден КЕП от ВСИЧКИ лица, които са официални представляващи на Конкретния бенефициент (Координатор) и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват юридическото лице заедно и/или поотделно.

**в/ Декларация при кандидатстване (Партньор) – Приложение 3.**

Декларацията по **буква в/** се подава от всеки отделен партньор и се подписва с валиден КЕП от ВСИЧКИ лица, които са официални представляващи на съответния партньор и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват партньора заедно и/или поотделно.

**г/ Декларация за държавни помощи – Приложение 3.А.**

Декларацията е приложима единствено при избран вариант II. Режим на държавна помощ по чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване). Декларацията по **буква г/** се подава от кандидата/партньора ЕЦИХ и се подписва с валиден КЕП от ВСИЧКИ лица, които са официални представляващи на иновационния клъстер и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват партньора заедно и/или поотделно.

**д/ Декларация на асоциирания партньор – Приложение 4.**

Декларацията по **буква д/** се подава и подписва с валиден КЕП от ВСИЧКИ лица, които са официални представляващи на асоциирания партньор и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват юридическото лице заедно и/или поотделно.

**ВАЖНО:** Официалният/те представител/и на кандидата/партньора/ите няма/т право да упълномощава/т други лица да подписват декларациите по **букви б/, в/ и д/**, тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**е/ Подписано Споразумение за партньорство (Приложение 5) от Кандидата и всички партньори от проекта, отличен с „Печат за високи постижения“, вкл. асоциирани партньори** на хартия и сканирано или с КЕП от лице с право да представлява Кандидата, партньора/ите и асоциирания/ите партньор/и - ако е приложимо.

**ж/ Подписано Споразумение за разпределение на задачите между партньорите в ЕЦИХ (Приложение 5.1**.) на хартия и сканирано или с КЕП от лице с право да представлява Кандидата, партньора/ите и асоциирания/ите партньор/и – ако е приложимо**.**

**з/ Проектно предложение, отличено с „Печат за високи постижения“** по процедура DIGITAL-2021-EDIH-01-European Digital Innovation Hubs по програма „Цифрова Европа“ с всички приложения към него.

**и/ Документи, удостоверяващи актуалното състояние и реалните собственици на кандидата/партньора** (ако е приложимо), в случай че кандидатът/партньорът е чуждестранно лице.

**й/ Свидетелство за съдимост** на лица-чуждестранни граждани, които са официални представляващи на кандидата/партньора и са вписани като такива в ТР и регистъра на ЮЛНЦ, независимо от това дали представляват заедно и/или поотделно, и/или по друг начин, представено в срока си на валидност, а при липса на посочен такъв, в срок до 6 месеца от датата на издаването му (ако е приложимо).

**ВАЖНО:** Свидетелството за съдимост, издадено от чуждестранен орган се представя в срока си на валидност, а при липса на посочен такъв, в срок до 6 месеца от датата на издаването му, и заверено в съответствие с приложимия регулаторен режим. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**к/ Документи за доказване на финансов капацитет за кандидата и партньорите, съобразно вида организация за последната приключила финансова година, както следва:**

• За юридически лица, регистрирани по Търговския закон – Отчет за приходите и разходите.

• За юридически лица с нестопанска цел (ЮЛНЦ) – Отчет за приходи и разходи (ОПР), баланс, отчет за нестопанската и отчет за стопанската дейност, отразени в годишен отчет за дейността (ГОД).

• За бюджетни организации – отчети за касовото изпълнение на бюджета или друг приложим счетоводен документ, съдържащ отчет за изпълнението на бюджета на съответната организация.

Кандидатите/партньорите следва да представят официални документи за удостоверяване на посочените в т. и/ обстоятелства в случай че по отношение на тях не може да се извърши служебна проверка.

**ВАЖНО:** Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване.

Кандидатът следва да попълни Формуляр за кандидатстване и да приложи горепосочените документи за него и за всички партньори, както и да се увери, че всички документи са представени в изискуемата форма (всички декларации са попълнени по образец и са подписани с КЕП, съгласно изискванията на настоящите Условия за кандидатстване).

**II. С цел удостоверяване на съответствието на кандидатите/партньорите с изискванията по т. 12.3 от Условията за кандидатстване по процедурата, УО на ПНИИДИТ ще извършва служебни проверки, включително и чрез информационната система за мониторинг на европейски и национални стратегии и регионална политика – Мониторстат (поддържана и управлявана от НСИ) по отношение на следните документи/обстоятелства:**

1/ Липса на публични вземания по смисъла на чл. 162, ал. 2, т.8 от ДОПК, събирани от органите на Националната агенция за приходите срещу кандидата/партньора;

2/ Липса на публични задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на УО на ПНИИДИТ (Столична община) и по седалище на кандидата/партньора, или аналогични задължения съгласно законодателството на държавата, в която кандидатът/партньорът е установен, доказани с влязъл в сила акт на компетентен орган;

**ВАЖНО:** Кандидат/партньор, чиито задължения по реда на чл. 162, ал. 2, т. 1 от ДОПК (общо от служебните проверки към НАП, общината по седалището на УО на ПНИИДИТ (Столична община) и по седалище на кандидата/партньора са повече от 1 на сто от сумата на годишния общ оборот за последната приключена финансова година или са повече от 50 000 лв., имат право да представят доказателства, че са предприели мерки, които гарантират тяхната надеждност. За тази цел кандидатът/партньорът може да представи следните документи:

- документ за извършено плащане, или

- споразумение, издадено от оторизираните за това лица, изброени в чл. 184 от ДОПК (изискването е приложимо при задължения към НАП), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;

- споразумение, издадено от оторизираните за това лица, изброени в чл. 4, ал. 7 от Закона за местните данъци и такси (изискването е приложимо при задължения към съответната община), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**ВАЖНО:** Следва да се има предвид че следните документи, **не удостоверява**т горе посочените обстоятелства:

- Протокол от проведена среща с представители на НАП и кандидата/партньора и/или Протокол за действия по изпълнение на публично вземане, съгласно които се констатира размера на съществуващото задължение и кандидатът/партньорът поема ангажимент за внасяне на текущите си задължения и погасяване на просрочените си задължения за данъци; ИЛИ

- Протокол от проведена среща с представители на общинската администрация и кандидата/партньора и/или Протокол за действия по изпълнение на публично вземане, съгласно които се констатира размера на съществуващото задължение и кандидатът/партньорът поема ангажимент за внасяне на текущите си задължения и погасяване на просрочените си задължения за данъци.

Посочените протоколи не съответстват на изискванията на Данъчно осигурителния процесуален кодекс (глава 22 от ДОПК, чл. 183 – чл. 187).

3/ Проверка за съдимост на лицата – български граждани, които са официални представляващи на кандидата/партньора и са вписани като такива в ТР и регистъра на ЮЛНЦ;

4/ Проверка за влязъл в сила акт на компетентен орган, с който е установено за нарушение на обстоятелства по чл. 54, ал. 1, т. 6 от Закона за обществените поръчки;

Кандидат/партньор, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки, има право да докаже, че е предприел съответни мерки за надеждност, като:

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки.

Мерки за надеждност за установени нарушения по чл. 61, ал. 1, чл. 62, ал. 1 или 3, чл. 63 от КТ биха могли да бъдат доказани с представяне например (но не само) на следните документи:

- вътрешноорганизационни актове за спазване изискванията на КТ, издадени с цел да не се допуска в бъдеще такова нарушение;

- създаване/вменяване на специализирани звена/длъжности, които да следят за предотвратяване на нарушенията на трудовото законодателство;

- доклади за резултатите от проверка на изпълнението на техническите, организационните и кадрови мерки;

- писмо от изпълнителния директор на ИА "Главна инспекция по труда", че кандидатът е доказал по предвидения в чл. 45, ал. 2, т. 2 от ППЗОП ред, че е предприел мерки за надеждност;

- други актове, отразяващи предприетите мерки.

Представените доказателства ще бъдат разглеждани и преценявани от УО на ПНИИДИТ като се отчита приложимостта на мерките при спазване на чл. 57, ал. 3, буква б) от ЗОП, тежестта и конкретните обстоятелства, свързани с нарушението.

Кандидатите/партньорите следва да представят официални документи за удостоверяване на посочените в т. II обстоятелства в случай че по отношение на тях не може да се извърши служебна проверка.

## 23. Краен срок за подаване на проектните предложения:

Ще се прилага процедура чрез директно предоставяне с **един краен срок за кандидатстване – 16:30 часа на 18.03.2024 г.**

**ВАЖНО!** По настоящата процедура конкретният бенефициент може да подаде не повече от едно проектно предложение в рамките на едно кандидатстване, при съобразяване с изискванията съгласно настоящите Условия за кандидатстване. В случай, че кандидат подаде повече от едно проектно предложение, ще бъде разгледано последното подадено през ИСУН.

По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Въпросите/исканията за разясненията от страна на конкретния бенефициент се задават в писмена форма чрез електронната система ИСУН, секция „Разяснения по процедурата“.

Разясненията се съобщават на всички заинтересовани лица, като се публикуват в ИСУН заедно с Условията за кандидатстване в процедурата чрез директно предоставяне и на интернет страницата на ПНИИДИТ в 10- дневен срок от получаване на искането, но не по-късно от две седмици преди изтичането на срока за кандидатстване по процедурата.

## 24. Адрес за подаване на проектните предложения/концепциите за проектни предложения:

Формулярът за кандидатстване и финансовият план по настоящата процедура се подават по електронен път чрез ИСУН на следния интернет адрес: <https://eumis2020.government.bg>.

## 25. Допълнителна информация

**Решение за предоставяне на безвъзмездна финансова помощ и сключване на Административен договор.**

При положителен резултат от оценяването Ръководителят на УО в качеството му на звено, предоставящо безвъзмездна финансова помощ по приоритет 1 „Устойчиво развитие на българската научно-изследователска и иновационна екосистема” на ПНИИДИТ в едноседмичен срок от приключване на оценяването взема решение за предоставяне на безвъзмездна финансова помощ по всяко одобрено проектно предложение.

Решението на Ръководителя на УО в качеството му на звено, предоставящо безвъзмездна финансова помощ по приоритет 1 „Устойчиво развитие на българската научно-изследователска и иновационна екосистема” на ПНИИДИТ да предостави безвъзмездна финансова помощ се обективира в административен договор за директно предоставяне на безвъзмездна финансова помощ (**Приложение 11 или Приложение 11а)** към Условията за изпълнение) с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

За одобрените проектни предложения УО на ПНИИДИТ изпраща до конкретния бенефициент-координатор чрез ИСУН за подписване с валиден КЕП от лице, което е официален представляващ на кандидата и е вписан като такъв в ТР и РЮЛНЦ, административен договор за предоставяне на безвъзмездна финансова помощ. В случаите, когато кандидатът се представлява заедно от няколко физически лица, административният договор се подписва с валиден КЕП от всички тях.

**Решение за прекратяване на процедурата чрез директно предоставяне може да се вземе при следните случаи:**

• Когато няма постъпило/и проектно/и предложение/я, в случай че е определен краен срок за подаване или когато всички подадени проектни предложения са оттеглени;

• При спиране на финансирането по съответната програма или по част от нея;

• Спрямо конкретния бенефициент, който не отстрани в срок нередовност, непълнота и/или несъответствие с изискванията.

**Няма да бъде сключван договор за БФП с одобрен кандидат, по отношение на когото е налице неприключила проверка по сигнал за нередност по програмите управлявани от Министерството на иновациите и растежа за програмен период 2014-2020, както и 2021-2027, независимо дали проверката касае кандидат за бенефициент-координатор или партньор. Административен договор за предоставяне на БФП ще бъде сключен, в случай че проверката по сигнала приключи с първа писмена оценка за липса на нередност.**

**Няма да бъде сключван договор за БФП с одобрен кандидат, по отношение на когото е налице неприключила процедура по администриране на нередност по програмите управлявани от Министерството на иновациите и растежа за програмен период 2014-2020, както и 2021-2027, независимо дали процедурата касае кандидат за бенефициент-координатор или партньор. Административен договор за БФП ще бъде сключен, в случай че процедурата по администриране на нередност приключи с издаване на решение за приключване на нередността.**

**При наличие на неприключила проверка по сигнал за нередност и неприключила процедура по администриране на нередност, до получаване на информация за резултатите от тях, Административен договор за БФП до съответния кандидат не се изпраща.**

Ръководителят на управляващия орган издава мотивирано решение, с което отказва предоставянето на безвъзмездна финансова помощ, в случаите когато са налице някои от основанията съгласно чл.46, ал. 2 от ЗУСЕФСУ.

## 26. Приложения към Условията за кандидатстване:

**Приложения за попълване:**

**Приложение 1:** Пълномощно за подаване на проектното предложения;

**Приложение 2:** Декларация при кандидатстване (Координатор);

**Приложение 3:** Декларация при кандидатстване (Партньор);

**Приложение 3А**: Декларация при кандидатстване за съответствие с правилата за прилагане на държавна помощ по чл. 27 „Помощи за иновационни клъстери“, Регламент (ЕС) 651/2014 – приложимо при избран II. Режим на държавна помощ по чл. 27 „Помощи за иновационни клъстери“ от Регламент (ЕС) 651/2014 (приложим на етапа на кандидатстване);

**Приложение 4:** Декларация на асоциирания партньор;

**Приложение 5:** Споразумение за партньорство;

**Приложение 5.1:** Споразумение за разпределение на задачите между партньорите в ЕЦИХ;

**Приложения за информация:**

**Приложение 6:** Примерни указания за попълване на електронен Формуляр за кандидатстване**;**

**Приложение 7:** Критерии и методика за оценка;

**Приложение 8:** Указание на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г.;

**Приложение 9:** Използвани съкращения и определения**;**

**Приложение 10:** Информация относно спазване на принципа за „ненанасяне на значителни вреди“**.**

Конкретният бенефициент подава Формуляр за кандидатстване, съгласно Примерни указания за попълване на електронен Формуляр за кандидатстване (**Приложение 6**), към който прилага приложимите документи, посочени по-горе.

1. Големи предприятия са всички предприятия, различни от МСП и от малки дружества със средна пазарна капитализация. [↑](#footnote-ref-1)
2. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. [↑](#footnote-ref-2)
3. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 70% от ЕФРР и 30% национално съфинансиране. [↑](#footnote-ref-3)
4. Регламент (ЕС) 2023/1315 на Комисията от 23 юни 2023 година за изменение на Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора и на Регламент (ЕС) 2022/2473 за обявяване на някои категории помощи — за предприятия, които произвеждат, преработват и предлагат на пазара продукти от риболов и аквакултури — за съвместими с вътрешния пазар в приложение на членове 107 и 108 от Договора [↑](#footnote-ref-4)
5. Определение за „иновационен клъстер“ е посочено в Списък със съкращения и определения – Приложение 9 към Условията за кандидатстване. [↑](#footnote-ref-5)
6. Определение за „иновационен клъстер“ е посочено в Списък със съкращения и определения – Приложение 9 към Условията за кандидатстване. [↑](#footnote-ref-6)
7. Допълнителна информация относно спазване на принципа за „ненанасяне на значителни вреди“ е налична в Приложение 10. [↑](#footnote-ref-7)
8. Чл.50, §1, буква „д“, Регламент (ЕС) № 2021/1060 „За операции от стратегическо значение и операции с общ размер на разходите над 10 000 000 EUR според случая комуникационна проява или дейност и привличат своевременно за участие Комисията и отговорният управляващ орган.“ [↑](#footnote-ref-8)
9. Определение и допълнителна информация относно спазване на принципа за „ненанасяне на значителни вреди“ са налични в Приложение 9 и Приложение 10 към Условията за кандидатстване. [↑](#footnote-ref-9)
10. Това изключение не се прилага за действия по тази мярка в инсталации, предназначени изключително за третиране на опасни отпадъци, които не подлежат на рециклиране, и за съществуващи инсталации, при които действията по тази мярка имат за цел повишаване на енергийната ефективност, улавяне на отработени газове за съхранение или използване или оползотворяване на материали от пепел от изгаряне, при условие че тези действия по тази мярка не водят до увеличаване на капацитета на инсталациите за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-10)
11. Това изключение не се прилага за действия по тази мярка в съществуващи заводи за механично биологично третиране, при които действията по тази мярка са предназначени за повишаване на енергийната ефективност или за модернизиране на дейностите по рециклиране на разделени отпадъци за компостиране на биоотпадъци и анаеробно разграждане на биоотпадъци, при условие че тези действия по тази мярка не водят до увеличаване на капацитета на предприятията за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-11)
12. В съответствие с чл. 192, пар. 2 от Регламент (ЕС, ЕВРАТОМ) № 2018/1046 г. печалбата се определя като надвишаването на постъпленията спрямо допустимите разходи направени от Конкретния бенефициент или партньора получател по сключения договор за БФП в момента на предявяване на искане за окончателно плащане на отпусната по договора безвъзмездна финансова помощ. Посочените постъпления се ограничават до прихода, генериран от дейностите по договора за БФП за изпълнение на проекта. Приходите, генерирани от използване на резултатите, не се считат за постъпления от дейностите. [↑](#footnote-ref-12)
13. Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012. [↑](#footnote-ref-13)
14. Регламент (ЕС) 2023/1315 на Комисията от 23 юни 2023 година за изменение на Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора и на Регламент (ЕС) 2022/2473 за обявяване на някои категории помощи — за предприятия, които произвеждат, преработват и предлагат на пазара продукти от риболов и аквакултури — за съвместими с вътрешния пазар в приложение на членове 107 и 108 от Договора [↑](#footnote-ref-14)
15. Съгласно определението за „иновационен клъстер“ в Списък със съкращения и определения (Приложение 9) [↑](#footnote-ref-15)
16. Съгласно определението за „иновационен клъстер“ в Списък със съкращения и определения (Приложение 9) [↑](#footnote-ref-16)